Diplomatic Magazine | دیبلۆماتیك مه‌گه‌زین ده‌قی ڕێكه‌وتنی نێوان ئه‌مەریكاو بزووتنه‌وه‌ی تاڵیبان بڵاو ده‌كاته‌وه\nبزووتنه‌وه‌ی تاڵیبان و ویلایه‌ته یه‌كگرتوه‌كانی ئه‌مریكا به ئاماده‌بوونی مایك پۆمپیۆ وه‌زیری ده‌ره‌وه‌ی ئه‌مریكا له شاری ده‌وحه‌ی پایته‌ختی قه‌ته‌ر ڕێكه‌وتننامه‌ی ئاشتیان ئیمزا كرد.\nبه پێی ڕێكه‌وتننامه‌كه‌ی ده‌وحه هه‌زاران سه‌ربازی ئه‌مریكا ئه‌فغانستان به‌جێده‌هێڵن، هه‌روه‌ها تاڵیبانیش گه‌ره‌نتی ئه‌منی ده‌دات و ده‌ست به دانوستان له‌گه‌ڵ حكومه‌تی كابوڵ ده‌كات، ڕێكه‌وتنامه‌كه له سێ به‌شی سه‌ره‌كی و چه‌ند به‌ندێك پێكدێت كه ئه‌مه ده‌قه‌كه‌یه‌تی:\nبه‌شی یه‌كه‌م: له‌م به‌شه‌دا ئاماژه به‌وه كراوه، كه ئه‌مریكا پابه‌نده به پاشه‌كشێی هێزه‌كانی خۆی و هاوپه‌یمانان له ئه‌فغانستاندا، هه‌روه‌ها پێویسته له ماوه‌ی 14 مانگدا سه‌رجه‌م كارمه‌ندانی مه‌ده‌نی نادیپلۆماسی و خانه‌نشینان و ڕاوێژكارانیش بكشێنێته‌وه.\n1. ویلایه‌ته یه‌كگرتوه‌كانی ئه‌مریكا و هاوپه‌یمانه‌كانی له ماوه‌ی 135 ڕۆژی یه‌كه‌می دوای ئه‌م ڕێكه‌وتنه، ده‌ست ده‌كه‌ن به كه‌مكردنه‌وه‌ی هێزه‌كانیان بۆ 8600 سه‌رباز ،به كه‌مكردنه‌وه‌ی ڕێژه‌یی هێزه هاوپه‌یمانه‌كانی و هاوپه‌یمانانی، دواتر ئه‌مریكا و هاوپه‌یمانه‌كانی و هاوپه‌یمانان ده‌ست ده‌كه‌ن به كشانه‌وه‌ی ته‌واوی هێزه‌كانیان له هه‌ر پێنج بنكه سه‌ربازییه‌كاندا.\n2. له‌گه‌ڵ پابه‌ندی و ڕێكاره‌كان په‌یوه‌ست به تاڵیبان كه له به‌شی دووه‌می ئه‌م ڕێكه‌وتنه‌دا باس كراوه، ویلایه‌ته یه‌كگرتوه‌كانی ئه‌مریكا و هاوپه‌یمانه‌كانی و هاوپه‌یمانان ئه‌م كاره جێبه‌جێ ده‌كه‌ن: ویلایه‌ته یه‌كگرتوه‌كانی ئه‌مریكا و هاوپه‌یمانه‌كانی و هاوپه‌یمانان له ماوه‌ی حه‌وت مانگی و نیوی كۆتایدا،سه‌رجه‌م هێزه‌كانیان له بنكه سه‌ربازییه‌كان ده‌كێشننه‌وه.\n3. ویلایه‌ته یه‌كگرتوه‌كانی ئه‌مریكا پابه‌نده ، به كاركردن له‌گه‌ڵ هه‌موو ئه‌و لایه‌نانه‌ی كه په‌یوه‌ستن به ئازادكردنی چه‌كداران و زیندانیانی سیاسی، وه‌ك هه‌نگاوێك بۆ دروستبوونی متمانه به هه‌ماهه‌نگی و ڕه‌زامه‌ندی سه‌رجه‌م لایه‌نه په‌یوه‌ندیداره‌كان، تاوه‌كو 10ی مارسی 2020 زیندانیان ئازاد ده‌كرێن كه ده‌گه‌نه پێنج هه‌زاری تاڵیبان و هه‌زاری لایه‌نه‌كانی دیكه، كه ده‌كاته یه‌كه‌م ڕۆژی ده‌ستپێكردنی دانوستانی ئه‌فغانیه‌كان، هه‌روه‌ها له ماوه‌ی سێ مانگی كۆتایدا سه‌رجه‌م زیندانی دیكه‌ش ئازاد ده‌كرێن، بزووتنه‌وه‌ی تاڵیبان په‌یمان ده‌دات كه زیندانیه ئازادكراوه‌كانی پابه‌ندی ئه‌م ڕێكه‌وتننامه‌یه بن، بۆ ئه‌وه‌ی نه‌بنه هه‌ڕه‌شه بۆ سه‌ر ئاسایشی ئه‌مریكا و هاوپه‌یمانه‌كانی.\n4. هاوكات له‌گه‌ڵ ده‌ستپێكردنی دانوستانی ئه‌فغانیه‌كان، ویلایه‌ته یه‌كگرتوه‌كانی ئه‌مریكا ده‌ست ده‌كات به په‌یوه‌ندی دیپلۆماسی له‌گه‌ڵ ئه‌ندامانی دیكه‌ی ئه‌نجومه‌نی ئاسایشی نێوده‌وڵه‌تی و ئه‌فغانستان، بۆ ئه‌وه‌ی ناوی چه‌كدارانی تاڵیبان له لیستی سزاكان لاببرێت، ئه‌مه به هاتنی 29ی مایۆی 2020 ده‌بێت بێته دی.\n5. ویلایه‌ته یه‌كگرتوه‌كانی ئه‌مریكا و هاوپه‌یمانه‌كانی هه‌ڕه‌شه‌ی به‌كارهێنانی هێز یان به‌كارهێنانی دژی ئاشتی هه‌رێمی یان سه‌ربه‌خۆیی سیاسی ئه‌فغانستان ناكه‌ن، هه‌روه‌ها ده‌ست له‌كاروباری ناوخۆیی ئه‌فغانستان وه‌رناده‌ن.\nبه‌شی دووه‌م: له‌گه‌ڵ پابه‌ندی به ڕاگه‌یاندنی ئه‌م ڕێكه‌وتننامه‌یه، بزووتنه‌وه‌ی تاڵیبان ئه‌م هه‌نگاوانه‌ی خواره‌وه ده‌گرێته به‌ر:\nتاڵیبان ڕێگه به كه‌سێكی یان گروپێكی نادات ، به ڕێكخراوی قاعیده‌شه‌وه، كه خاكی ئه‌فغانستان بۆ هه‌ره‌شه كردن له ئاسایشی ئه‌مریكاو هاوپه‌یمانه‌كانی به‌كاربهێنێت.\nتاڵیبان په‌یامێكی ڕوون ده‌نێرێت كه‌تیایدا هاتووه، ئه‌وانه‌ی هه‌ڕه‌شه بۆ سه‌ر ئاسایشی ئه‌مریكاو هاوپه‌یمانه‌كانی دروست ده‌كه‌ن، ئه‌وا له ئه‌فغانستاندا جێگه‌یه‌كیان نابێته‌وه، ئه‌م ڕێنمایه بۆ كه‌سه‌كانی ده‌نێرێت.\nتاڵیبان ڕێگا نادات كه گروپێك یان تاكێك له ئه‌فغانستان هه‌ڕه‌شه له ئاسایشی ئه‌مریكا و هاوپه‌یمانه‌كانی بكات، هه‌روه‌ها ڕێگه به سه‌ربازی گرتن(تجنید) و ڕاهێنان و كۆكردنه‌وه‌ی پاره‌یان نادات، هه‌روه‌ها به پێی پابه‌ندییه‌كانی ئه‌م ڕێكه‌وتننامه‌یه میوانداریان ناكات.\nتاڵیبان به‌پێی یاساكانی كۆچی نێوده‌وڵه‌تی، مامه‌ڵه له‌گه‌ڵ پێشكه‌شكارانی په‌ناهه‌نده‌یی یان نشینگه له ئه‌فغانستان ده‌كات ، به‌شێوه‌یه‌ك ئه‌و كه‌سانه نه‌بنه هه‌ره‌شه بۆ سه‌ر ئاسایشی ئه‌مریكا.\nتاڵیبان ڤیزا یان پاسپۆرت یان ڕێگه‌پێدانی گه‌شت كردن یان هه‌ر به‌ڵگه‌نامه‌یه‌كی یاسایی دیكه به‌و كه‌سانه نادات، كه ده‌بنه هه‌ڕه‌شه بۆ سه‌ر ئاسایشی ئه‌مریكا و هاوپه‌یمانه‌كانی.\nبه‌شی سێ یه‌م: 1. ئه‌مریكا داوا له ئه‌نجومه‌نی ئاسایشی نێوده‌وڵه‌تی ده‌كات ڕه‌زامه‌ند و ئیقراری ڕێكه‌وتنامه‌كه بكات.\n2. ئه‌مریكا و تاڵیبان هه‌وڵ بۆ دروستكردنی په‌یوه‌ندییه‌كی ئه‌رێنی له نێوانیان ده‌ده‌ن، هه‌روه‌ها په‌یوه‌ندییه‌كانی نێوان ئه‌مریكا و حكومه‌تی نوێی ئیسلامی ئه‌فغانستان ئیمزا ده‌كه‌ن، كه گفتوگۆی لایه‌نه ئه‌فغانییه‌كان په‌یوه‌ندییه‌كه دیاری ده‌كه‌ن.\n3. ئه‌مریكا هه‌وڵی هاریكاری ئابووری حكومه‌تی ئه‌فغانستان ده‌دات، له پێناو دووباره بنیاتنانه‌وه‌ی ئه‌و وڵاته، ئه‌مه‌ش گفتوگۆی لایه‌نه ئه‌فغانیه‌كان دیاری ده‌كه‌ن و ئه‌مریكا ده‌ست له‌كاروباری ناوخۆیی وه‌رنادات.


پێداویستی وەرزشی بەسەر تیپە میلیەكانی دەڤەری سۆران دابەشكرا | دەزگاى زارى کرمانجى\nپێداویستی وەرزشی بەسەر تیپە میلیەكانی دەڤەری سۆران دابەشكرا\nلە ئێوارە 29ـی ئاب 2021 لەدرێژەی كار و چاڵاكیەكانماندا بەئامادەبوونی عبدالواحید رواندزی بە رپرسی لقی 10ی پارتی دیموكراتی سۆران و نوێنەرانی دام و دەزگا حیزبی و حكومی و سەربازی و ژمارەیەكی زۆر لە وەرزشوانی هەر چوار قەزای (سۆران، ڕواندز، مێرگەسۆر، چۆمان) ناوەندی باڵای سۆران (ی.ل.د.ك) بەسپۆنسەری نەهرۆ محموود قادر بەگ كاندیدی پارتی بە ژمارە 26 لەبازنەی یەك هەڵساین بەبەخشینی پێداویستی وەرزشی بەسەر 150 تیپی میللی سنووری هەر چوار قەزا".\nلێرەوە بەپێویستی دەزانین ڕێز و سوپاس ئاراستەی كاك نەهڕۆ بكەین بەوەی شانبەشانی ئێمە ملی دایە بەر دڵخۆشكردن و خزمەت گەیاندن بەچینێكی گرنگی كۆمەڵگە كە توێژی لاوانن، هیوای بەردەوامی و سەركەوتنی بۆ دەخوازین.\nڕاگەیاندنی ناوەندی باڵای سۆران


حوکمى ئەو کەسە چی یە کە عەڕەق دەخواتەوە ؟ وه ئایا دەگونجێ کەسی عەرەق خۆر نوێژ بکات و ڕۆژوو بگرێت ؟: ماڵپەڕی وەڵامەکان\nتاوانه‌كانحوکمى ئەو کەسە چی یە کە عەڕەق دەخواتەوە ؟ وه ئایا دەگونجێ کەسی عەرەق خۆر نوێژ بکات و ڕۆژوو بگرێت ؟\nحوکمى ئەو کەسە چی یە کە عەڕەق دەخواتەوە ؟ وه ئایا دەگونجێ کەسی عەرەق خۆر نوێژ بکات و ڕۆژوو بگرێت ؟\nخوای پەروەردگار فەرموویەتی : ( يَا أَيُّهَا الَّذِينَ آمَنُوا إِنَّمَا الْخَمْرُ وَالْمَيْسِرُ وَالأَنْصَابُ وَالأَزْلامُ رِجْسٌ مِنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ) المائدة/90\nواته: ئەی ئەو کەسانی باوەڕتان هێناوە واز لەعەرەق وقومار کردن وبەخت گرتنەوە بێنن ئه‌مانه هه‌مووی پیس و حه‌رامن وه كرده‌وه‌ی شه‌یتانن و شه‌یتان لاتان جوانی ده‌كات و ئه‌یڕازێنێته‌وه ئێوه لێی دووربكه‌ونه‌وه‌و خۆتانی لێ دووربخه‌نه‌وه به‌ڵكو سه‌رفراز بن .\nوەلە [ (صحيح البخاري ( 2295 ) ومسلم ( 86 )] دا ، لەئەبو هوڕەیرەوە هاتووە کەگوتویەتی : پێغەمبەر صَلَّى اللَّهُ عَلَيْهِ وَسَلَّمَ فەرموویەتی :\n" لا يَزْنِي الزَّانِي حِينَ يَزْنِي وَهُوَ مُؤْمِنٌ وَلا يَشْرَبُ الْخَمْرَ حِينَ يَشْرَبُ وَهُوَ مُؤْمِنٌ وَلا يَسْرِقُ حِينَ يَسْرِقُ وَهُوَ مُؤْمِنٌ وَلا يَنْتَهِبُ نُهْبَةً يَرْفَعُ النَّاسُ إِلَيْهِ فِيهَا أَبْصَارَهُمْ حِينَ يَنْتَهِبُهَا وَهُوَ مُؤْمِنٌ .\nواتە : هیچ کەسێک نی یە زینا بکات لەو کاتەدا باوەڕدار بێت، وهیچ کەسێک نی یە عەڕەق بخواتەوە و لەو کاتەدا باوەڕدار بێت ، وهیچ کەسێک دزی ناکات لەکاتێدا کەخەڵک تەماشای دەکەن لەوکاتەدا باوەڕدار بێت .\nمەبەستی ئەوەیە : باوەڕێکی تەواوی نی یە لەو حاڵەتانەدا و باوەڕەکەی کەم دەبێتەوە .\nوەهەروەها لە [( البخاري ( 5147 ) ومسلم (3736)]دا هاتووە کە فەرموودەیەکیان لە عبداللەی کوڕی عومەرەوە رَضِيَ اللَّهُ عَنْهُمَا گێڕاوەتەوە کەپێغەمبەری خوا صَلَّى اللَّهُ عَلَيْهِ وَسَلَّمَ فەرموویەتی : " مَنْ شَرِبَ الْخَمْرَ فِي الدُّنْيَا ثُمَّ لَمْ يَتُبْ مِنْهَا حُرِمَهَا فِي الآخِرَة "ِ\nواتە : هەرکەسێک لەدونیادا عەڕەق بخواتەوە وپاشان تەوبەی لێ نەکات ئەوا لەڕۆژی دوایدا لێى بێبەش دەبێت .\nوە لە [( سنن أبي داود ( 3189 )] دا هاتووە عبداللەی کوڕی عومەر رَضِيَ اللَّهُ عَنْهُمَا گێڕاویەتیەوە کەپێغەمبەری خوا صَلَّى اللَّهُ عَلَيْهِ وَسَلَّمَ فەرموویەتی : "لَعَنَ اللَّهُ الْخَمْرَ وَشَارِبَهَا وَسَاقِيَهَا وَبَائِعَهَا وَمُبْتَاعَهَا وَعَاصِرَهَا وَمُعْتَصِرَهَا وَحَامِلَهَا وَالْمَحْمُولَةَ إِلَيْهِ " وصححه الألباني كما في صحيح أبي داود ( 2/700 ) .\nواتە : لەعنەی خودا لەو کەسە بێت کەعەرەق دەخواتەوە وئەوەش بۆی تێ دەکات وئەوەش پێی دەفرۆشێت وئەوەی لێی دەکڕێت وئەوەی دەیگرێتەوە وئەوەی بۆی دەگیرێتەوە وئەوەی هەڵی دەگرێت وئەوەش کەبۆی هەڵدەگێردرێت .\nوە لە [( سنن النسائي ( 5570 )] دا لە (أَنَّ ابْنَ الدَّيْلَمِيِّ) هاتووە کە بە عبداللەی کوڕی عەمری گوتووە : ئایا گوێت لەپێغەمبەری خوا صَلَّى اللَّهُ عَلَيْهِ وَسَلَّمَ بووە باسی لەعەڕەق کردبێت ؟\nئەویش گوتی : بەڵێ گوێم لێ بوو دەیفەرموو : " لا يَشْرَبُ الْخَمْرَ رَجُلٌ مِنْ أُمَّتِي فَيَقْبَلُ اللَّهُ مِنْهُ صَلاةً أَرْبَعِينَ يَوْمًا " وصححه الألباني في السلسلة الصحيحة ( 709 ) .\nواتە : هیچ کەسێک نییە لەئومەتەکەم کەعەرەق بخواتەوە ئیلا خودا چل ڕۆژ نوێژی قەبوڵ ناکات .\nواتە : پاداشتی نادرێتەوە نەک مەبەستی ئەوە بێت نوێژ نەکات و واجب نەبێ لەسەری ،بەڵکو پێویستە لەسەری نوێژەکانی هەموو بەجەماعەت ئەنجام بدات خۆ ئەگەر یەک نوێژ واز لێ بێنێت ئەو تاوانێکی گەورەی کردوە ، تەنانەت هەندێ لەزانایان پێیان وایە کافر دەبێت بەواز هێنان لەیەک نوێژ بەئەنقەست ، والعياذ بالله .\nفەرموودە و ئەسەر زۆرە لەسەر حەڕامێتی عەڕەق ، چونکە بێگومان عەڕەق دایکی هەموو تاوان وخراپەکاریەکانە ومرۆڤ ڕادەکێشێت بۆ هەموو کارێکی پیس ونەشیاو . نسأل الله العافية .\nوەبەنیسبەت نوێژ و ڕۆژووەوە\nبێگومان پێویسته لەسەر عەڕەق خۆر ئەنجامیان بدات ، خۆ ئەگەر هەریەکێیان ئەنجام نەدات وکەم تەرخەمی تێدا بکا ئەوا تاوانێکی گەورەی ئەنجام داوە کەلەخودی عاڕەق خواردنەکە گەورەترە ، خۆ ئەگەر لەڕۆژی ڕەمەزاندا عەرەق بخواتەوە ئەوا دوو تاوانی ئەنجام داوە :\nیەکەم : تاوانی ڕۆژوو شکاندن ، دووەمیان : تاوانى عەرەق خواردنەوە .\nوە با بزانێت ئەنجام دانی تاوان لەلایەن موسوڵمانەوە ونەتوانینی تەوبە کردن لەبەر لاوازی ئیمان وا ناکا بەردەوام بێت لەسەری ، یاخود واز لەعیبادەت بێنێت وکەم تەرخەمی تێدا بکات ، بەڵکو پێویستە لەسەری عیبادەتەکانی ئەنجام بدات وبەگوێرەی توانان هەوڵی واز هێنان لەتاوان بدات ، نسأل الله أن يجنبنا الذنوب صغيرها وكبيرها إنه سميع قريب . والله أعلم .\nگۆڕینی مووی سەر و ڕیش بە ڕەنگی ڕەش دروستە؟ ئایا حوكمى چونى ئافره‌تان چى یه بۆ شایى و ئاهه‌نگ و هۆڵ ؟ ئایا حوكمی ڕیش تاشین چیە؟ ئایا كوشتنى منداڵ لە سكى دایكى دا پێش ئەوەى تەمەنى بگاتە 40 ڕۆژ دروستە ؟ ئایا حوكی غەش كردن چیە لەكاتی تاقیكردنەوەدا؟\nسەردان: ١,٩٢٠ بەش: تاوانه‌كان\nپرسیاری دواترناونانی مزگەوت بەناوی ئەو کەسەی دروستی کردووەپرسیاری پێشترمه‌رجه‌كانی شووكردن


سەرۆکی ھەرێمی کوردستان: ده‌بێت حکومه‌تى فیدڕاڵ ئه‌رکى خۆى و بڕیارى دادگاى باڵاى تاوانه‌کانى عێراق جێبه‌جێ بکات - SAHAR KURDISH (Sorani)\nسەرۆکی ھەرێمی کوردستان: ده‌بێت حکومه‌تى فیدڕاڵ ئه‌رکى خۆى و بڕیارى دادگاى باڵاى تاوانه‌کانى عێراق جێبه‌جێ بکات\nئاب 25, 2020 12:11 Asia/Tehran\nنێچیرڤان بارزانی سەرۆکی ھەرێمی کوردستان لە یادی ئەنفالکراوان دا ڕوو لە دەوڵەتی ناوەندیی عێراق ڕایگەیاند:ده‌بێت حکومه‌تى فیدڕاڵى عێراق ئه‌رکى یاسایی خۆى و بڕیارى دادگاى باڵاى تاوانه‌کانى عێراق جێبه‌جێ بکات که شاڵاوه‌کانى ئه‌نفالى به تاوانى دژى مرۆڤایه‌تى و جینۆساید و جه‌نگ ناساندوه و قوربانییان و که‌سوکارى ئه‌نفالکراوان له هه‌مو رویه‌که‌وه قه‌ره‌بو بکاته‌وه.\nبە پێی ڕاپۆرتی کەناڵی ئاسمانیی سەحەر بە گێڕانەوە لە ماڵپەڕی خەندان،نێچیرڤان بارزانى، سه‌رۆکى هه‌رێمى کوردستان پەیامێکی لە یادى ئه‌نفالى بادینان بڵاوکردەوە و رایگەیاند، "به ڕێز و شکۆوه یادى قوربانییانى ئه‌نفالى بادینان ده‌که‌ینه‌وه، درود بۆ گیانى پاکى شه‌هیدان و سڵاو بۆ که‌سوکارى سه‌ربه‌رزیان ده‌نێرین، له به‌رده‌وامیى ئه‌و شاڵاوه به‌دناوه و له تاوانێکى دیکه‌ى دڕه‌نده‌دا، ساڵى ١٩٨٨ ڕژێمى به‌عس ١٨٠ هه‌زار هاوڵاتیى کوردستانى هه‌ر له گه‌رمیانه‌وه تا بادینان بێ جیاوازى بێسه‌روشوێن و شه‌هید کرد و هه‌مو شوێنه‌وارێکى ژیانى له هه‌زاران دێهاتى کوردستان سڕییه‌وه.\nسەرۆکی ھەرێمی کوردستان ئاماژەی بەوەشکرد، له ٢٥ی ئابه‌وه تا٦ى ئه‌یلولى ١٩٨٨ له دوا قۆناغه‌کانى ئه‌نفالدا زۆربه‌ى زۆرى ناوچه‌کانى بادینان کیمیاباران کران و هه‌مو پێکهاته‌کانى خه‌ڵکى ناوچه‌که له‌لایه‌ن پێنج فیرقه‌ى سه‌ربازییه‌وه ڕوبه‌ڕوى گرتن و کوشتن و ڕاگواستن بونه‌وه، مزگه‌وت و دێر و گونده‌کانى بادینان به‌ر شاڵاوه‌که که‌وتن و وێران کران، ئه‌وانه‌ش که له تاوانه‌که رزگاریان بوو، به‌ره‌و ئێران و تورکیا و وڵاتان دیکە، ئاواره و ده‌ربه‌ده‌ر بوون.\nنێچیرڤان بارزانى باسی لەوەشکرد، ده‌بێت حکومه‌تى فیدڕاڵى عێراق ئه‌رکى یاسایی خۆى و بڕیارى دادگاى باڵاى تاوانه‌کانى عێراق جێبه‌جێ بکات که شاڵاوه‌کانى ئه‌نفالى به تاوانى دژى مرۆڤایه‌تى و جینۆساید و جه‌نگ ناساندوه و قوربانییان و که‌سوکارى ئه‌نفالکراوان له هه‌مو ڕویه‌که‌وه قه‌ره‌بوو بکاته‌وه، له هه‌رێمى کوردستانیش خزمه‌تى زیاترى قوربانییانى ئه‌نفال و به‌دواداچون بۆ چاره‌نوسى ونبوان بکرێت، هه‌روه‌ها به‌رده‌وام بین له به‌دۆکیوومێنتکردنى تاوانه‌کان و هه‌وڵدان بۆ ناساندیان به جینۆساید له‌سه‌ر ئاستى نێوده‌وڵه‌تى بۆ ڕێگریکردن له دوباره‌بونه‌وه‌یان له هه‌ر شوێنێکى جیهان.


گەنجێکی کورد ئاژەڵ و باڵندەی مرداربوو مۆمیا دەکات\nكوردستان عراق ڕۆژهه‌ڵاتی ناوه‌ڕاست تاراوگه جیهان\nچەند دیمەنێک لە جوانترین باڵندەکانی دنیا\nتەرمی ئەو گەنجەی لە یۆنان خنکا یۆنان گەڕێندرایەوە ھەرێمی کوردستان\nبەوێنە.. جووتیارانی سۆران بە شێوازێكی نوێ خەیار بەرهەم دەهێنن\nلە هەرێمی کوردستان گەرما 12 پلە دادەبەزێت\nلە خورماتوو بۆ 48 كاتژمێر هەموو جۆرە هاتوچۆیەك قەدەغە دەكرێت\nشادان قادر 18/05/2020 - 01:32 هەمەجۆر\nگەنجێکی کوردی دانیشتووی شاری سلێمانی ماوەی چوار ساڵە کاری مۆمیاکردنی باڵندە و ئاژەڵی جۆراوجۆر دەکات، دەڵێ کارەکەم تەنیا خولیای منداڵیمە و تاکە کەسم لە شاری سلێمانی کاری مۆمیاکردن دەکەم.\nشێرزاد عەبدوڵڵا، لەبارەی چۆنییەتی دەستپێكردنی بەم کارە بە (باسنیوز)ی ڕاگەیاند: "لە تەمەنی منداڵییەوە حەزم لە بەخێوكردنی هەموو جۆرە باڵندە و پەلەوەرێك بوو و ماوەیەكی زۆر لە دەرەوەی وڵات هەموو جۆرە گیاندار و باڵندەیەكم دەهێنا بۆ شاری سلێمانی و دهۆك و هەولێر و خانەقین بۆ فرۆشتن، بەڵام زۆر جار ئەو باڵندانە لە ڕێگە نەخۆش دەكەوتن یان دەمردن و نەیاندەتوانی لە ژینگەی هەرێمی کوردستان بژین و نرخیان چەندێك گران بووایە دەبوو فڕێیان بدەم، بەمەش زیانی زۆری داراییم پێ دەگەیشت".\nگوتیشی: "دواتر بیرم لە مۆمیاكردنی ئەو ئاژەڵ و باڵندانە کردەوە بۆ ئەوەی چیتر لە ڕووی داراییەوە زەرەرمەند نەبم و بتوانم سوودێکم دەستکەوێ، فێری مۆمیاکردن بووم و باڵندە و ئاژەڵەکانم مۆمیاکرد و دەستم کردەوە بە فرۆشتنەوەی ئاژەڵەکان بە مۆمیاکراوی و بەمشێوەیە ڕێگەیەک بوو بۆ بەدەستهێنانی بژێوی ژیانیشم و من بۆ یەکەم جارە وەک هاونیشتیمانییەکی کورد کاری هونه ری مۆمیا بکەم لە سلێمانی زۆر دڵخۆشم بە کارەکەم".\nشێرزاد ڕوونیشکردەوە کە بەهیچ شێوەیەک باڵندە و ئاژەڵەکان بۆ خاتری مۆمیاکردن ناکوژێ بەڵک و پاش مرداربوونەوەیان ئینجا مۆمیایان دەکات.\nئاماژەی بە ئەوەش کرد، کە هەموو جۆرە باڵندە و ئاژەڵی ماڵی و دڕندە مۆمیا دەكات، ئەوەش بەهۆی چەند دەرمانێكەوە، كە سەرەكیترینیان ماددەی پۆرێكسی ئەڵمانی لەگەڵ چەند ماددەیەكی تردا تێكەڵی دەكات کە ئەو ماددانە لە دەرەوەی وڵاتەوە دەهێنێت و دواتر ئەو ئاژەڵانە بە مۆمیاکراوی دەفرۆشێت.\nسبەی دەروازەی حاجی ئۆمەران بەڕووی جموجۆڵی بازرگانیدا دەكرێتەوە\nبەڤیدیۆ.. فەرمانبەرانی شارەوانیی کرماشان ژنێکی بەساڵاچوو دەکوژن\nئەمریکا: سەرپۆشدانانی چین لەسەر کۆرۆنا لە کارەساتی ئەتۆمیی چرنۆبیل دەچیت


گەورەترین خەڵاتی ئەدەبی منداڵان بەناوی ژنێكەوەیە\nهەواڵ / که‌لتور :: 14/04/2019 :: 106 جار بینراوە\n(رۆژگاری رەش)ی فەرهاد قادر بڵاوكرایەوە\nهه‌ولێر؛ چوار كتێب بڵاوکرایەوە و رێز له‌ژماره‌یه‌ك نووسه‌ر گیرا\nئێوارە كۆڕێكی رەخنەیی بۆ رۆمانێك رێكخرا\nخەڵاتی ئەدەبیی (Astrid Lindgren) كە گەورەترین خەڵاتی ئەدەبی منداڵان و نەوجەوانانە، بەخشرایە نووسەرێكی بەلجیكی بەناوی (بارت مۆیرت) لەپای ئەدەبی داهێنەرانەیدا لە بواری منداڵان و مێرمنداڵاندا.\nلیژنەی دادوەریی خەڵاتەكە، دەڵێت:"بەرهەمەکانی بارت مۆیرت دەیسەلمێنێت کە ئەدەبیاتی منداڵان و مێرمنداڵان لە ئەدەبیاتی جیهاندا پێگەیەکی تایبەتی هەیە".\nمۆریت، لەدایكبووی ساڵی 1964ە و یەكەم رۆمانی لە تەمەنی 19 ساڵیدا بڵاوكردووەتەوە و تازەترین رۆمانیشی ساڵی رابوردوو بڵاوكردووەتەوە بەناونیشانی (ئەو رۆژانەی هەموویان پڕ لە خەمن). هەروەها خاوەنی دەیان بەرهەمی دیكەی ئەدەبی و شانۆ و سیناریۆی تەلەفزیۆنییە و بەشێكی زۆری بەرهەمەكانی بۆ چەندین زمانی جیاجیا وەرگێڕدراون.\nخەڵاتی (ئاسترید لیندگرین) بۆ ئەدەبی منداڵان، لەلایەن حكومەتی سویدییەوە و وەك رێزێك بۆ بەزیندوویی هێشتنەوەی ناوی خاتوو (ئاسترید ئاننا ئیمیلیا لیندگرین 1907-2002) لە ساڵی 2002ەوە دەبەخشرێتە ئەو نووسەرە ناودارانەی كە لەبواری ئەدەبی منداڵاندا داهێنانیان كردووە و هەر بەناوی ئەویشەوە ناونراوە.\nئاسترید لیندگرین، یەكێك لە بەناوبانگترین ژنە نووسەرەكانی سویدە و نوێگەرییەكی ریشەیی لە ئەدەبی منداڵاندا كردووە و بەرهەمەكانی بۆ زیاتر لە نەوەد زمان وەرگێڕدراون.\nهەرچی خەڵاتەكەیشە، وێڕای بەها مەعنەوییەكەی، نرخەكەی 5 ملیۆن كرۆنی سویدی (نزیكەی 770 هەزار دۆلار)ە و ساڵانە لەیادی كۆچی دوایی ئەو ژنە نووسەرەدا، لەلایەن ئەنجومەنی هونەریی سوید-ەوە دەبەخشرێتە نووسەر یان هونەرمەندێك (یاخود زیاتر)ی داهێنەری بواری ئەدەبی منداڵان و نەوجەوانان.\nسبەی یادی حەسەن زیرەك دەكرێتەوە\nبەشێك لەژیان و خەباتی گیڤارا


ئاڵای کوردستان ڕەمزی هەرمانی نەتەوەی کوردە! ئاریتما موحەممەدی\nڕۆژی 26ی سەرماوەزی ساڵی 2645ی کوردی ئاڵای کوردستان لەلایەن هێزی پێشمەرگەی کۆماری کوردستانەوە هەڵکرا، ئەمڕۆ 26ی سەرماوەز ڕۆژی فەرمی ئاڵای کوردستانە لە هەرێمی باشووری کوردستان و هاوکات ڕۆژی پێشمەرگەی کوردستانیشە لە ڕۆژهەڵاتی کوردستان.\nبەو مەبەستەش لەلایەن خۆمەوە پڕ بەدڵ پیرۆزبایی ئەو ڕۆژە مەزنە لە هەموو گەلی کورد، بەتاییبەتی باشوور و ڕۆژهەڵاتی کوردستان دەکەم!.\nئاڵا ڕەمزێکی مەزن و بنەڕەتی هەر نەتەوە و خەڵک و کۆمەڵگایەکە، نەتەوەی کوردیش وەک نەتەوەکانی دیکە ئەو مافەی هەیە کە ئاڵای تاییبەت بەخۆی هەبێت، و لە بۆنە تاییبەتییەکانیدا وەک هێمای نەتەوەیی و هەرمانی کورد کەڵکی لێوەر بگرێت، ئاڵا لەلایەن حوکوومەت، دەسەڵاتی وڵاتەوە یان خود لەلایەن پارت و ڕێکخراوگەلێکی تاییبەتەوە وەک هێما و ڕەمزی نەتەوەیی دیاری دەکرێ و پێناسەی دەکەن و هەڵ دەکرێت. تا ئەوەندەی کە من ئاگادار بم تاکوو ئیستا لە هیچ قوژبنێکی جیهان ئاڵا لەلایەن گەلەوە دەنگی پێنەدراوە و دیاری نەکراوە، بەڵکوو لەلایەن لیژنەی تاییبەتەوە کە ڕاستەوخۆ لەلایەن پارلەمانی وڵاتەوە سەرپەڕەشتی کراوە، بۆ پێشنیار کردنی چەند ڕەمز و ئاڵا، دواتر پارلەمانی وڵات دەنگی لەسەر داوە و زۆر جاریش پێش ئەوە کە ئاڵا لەلایەن پارلەمانەوە دیاری بکرێ و لیژنەی تاییبەتی بۆ ڕێکبخرێ، وەک هێما و سیمبوولی نەتەوەیی لەناو گەلدا جێکەوتووە، ئاڵای چوار ڕەنگی کوردستان، سوور، سپی، زەرد و سەوز لەو ئاڵانەیە کە پێش درووست بوونی حوکوومەت و پارلەمانی کوردستان، بەپێی دۆخی سیاسیی و کۆمەڵایەتی کوردستان و بەپێی ئەو بارودۆخە کە شۆڕشەکانی کورد و ڕاپەڕیینەکانی ئەم نەتەوەیە تێپەڕیان کردووە، پێک هاتووە و وەک هێمای مەزنی کوردستان گەشاوەتەوە، هاوکات دووژمنانی کوردستان ئەو ئاڵایە بە ڕەمزی نەتەوە کورد پێناسە دەکەن و وەک هەڕەشە بۆ سەر دەسەڵاتی سیاسیی و لەت لەت بوونی وڵاتەکەیان پێناسەیان کردووە. وڵاتێک کە لە داگیر کردنی خاکی نەتەوەی کورد پێکهاتووە.\nمێژووی درووست بوونی ئاڵا بۆ دەیان هەزار ساڵ پێش ئیستا دەگەڕێتەوە و کاتێک کە مڕۆڤە سەرەتاییەکان بۆ ناساندی دۆست و دووژمنی خۆیان لە پێستی حەویوان کەڵکیان وەر گرتووە و وەک ڕەمز و ڕەنگ و هێمای خۆیان پێناسەیان کردووە. لە مێژووی میسر،ی کۆندا هاتووە کە ئەوان لە دارێکی درێژ کە پەیکەرێکی ئاسنینی بەسەرەوە بەسترابووە، وەک هێما و ڕەمزی نەتەوەیی خۆیان کەڵکیان لێوەر گرتووە و پێناسەیان کردووە. بەڵام ئەگەر باس لە مێژووی ئاڵا لە پەڕۆ یان پارچە بکەین، ئەوا دەبێ بڵەیین کە چینی،یەکان و هیندی،یەکان یەکەمین خەڵک بوونە کە ئاڵایان لە پەڕۆ و پارچە ساز کردووە. لە یەکێ لە سەرچاوە مێژووییەکاندا هاتووە کە 1100-1200 ساڵ پێش لەدایک بوونی مەسیح، چینی،یەکان لە ئاڵای پەڕۆ و پارچە کەڵکیان وەر گرتووە. دواتر یوونان،ییەکان و ڕوومییەکان ئاڵای پەڕۆ و پارچەیان بەکار بردووە، بەتاییبەت لە کاتی ڕاگەیاندنی شەڕ و ئاشتیدا وەک هێمای سەرکەوتن بەکاریان هێناوە.\nمێژووی ئاڵا لە کوردستان؛\nئەگەر باس لە مێژووی ئاڵا لە کوردستان و زاگرۆس بکەین، ئەوا بوونی ئاڵا بۆ هەزاران ساڵ پێش ئیستا دەگەڕێتەوە، ئاگر وەک ڕەمزی سەرکەوتن و خۆشی و شادی لە کوردستان کەڵکی لێوەر گیراوە، بۆ نمونە لە جێژنی ماد،ەکان و سوومێری،یەکان ئاگر ڕەمزی سەرکەوتن و خۆشی و شادی بووە. هەروەها لەکاتی ڕوودانی ڕووداوێکی ناخۆش یا خود لە بەرامبەر هێڕشی دەرەکی بۆ ئاگادار کردنەوەی هەموو سپا و حوکوومەت و ناردنی پەیام بۆ ناوچەکانی دیکە لە کردنەوەی ئاگر کەڵکیان وەرگرتووە. دواتر ئاگر و خۆر وەک هێما و سیمبوولی نەتەوەیی مادەکان و زەڕدەشتییەکان جێکەوتووە و هەردەم لە بۆنە ئایینی و تاییبەتییەکانیاندا وەک بەشێکی گرینگ و پڕ باییخی کولتووریان پێناسە کراوە. ئەو بەشە لە کولتووری ماد،ەکان لە پاش تێپەڕبوونی سەدان قۆناغی گرینگ و پڕ باییخ لە جیهان و ناوچەکە، ئیستاش لە کوردستان ماوە و لە جێژنی نەورۆز لە ئاگر وەک ڕەمزی نەتەوەیی و مێژوویی کەڵک وەردەگرن و هەمیشە لە بۆنە خۆشی و شادییەکان بەشێکی دیاری ئەو ڕێوڕەسمانەی پێکهێناوە. مێژووی ئاڵا لە ئەورووپا زۆر دوورودرێژ نییە، کۆنترین ئاڵا لە ئەورووپا ئاڵای وڵاتی دانمارک بووە کە مێژووەکەی بۆ 794 ساڵ پێش ئیستا دەگەڕێتەوە. ئەو ئاڵایە پارچەیەکی سوور بووە کە هێمای لە خاچدانی مەسیحی لەسەر بووە.\nگرینگی و باییخی ئاڵا؛\nبەپێی سەرچاوە مێژووییەکان هەر بنەماڵەیەکی دەولەمەند یا ئاغا و فیۆدال، یان خود هەر کاروانێکی بازرگانی ئاڵای تاییبەت بەخۆی هەبووە و هەمیشە لە کاتی سەفەر بۆ ناسینەوەی ئەو کاروانە کە هی چی وڵات و ناوچەیەکە و لە کوێوە هاتووە، ئاڵایان بەکار هێناوە و کەڵکیان لە ئاڵا وەر گرتووە. ئەوەش بەو مانایە دێت کە ئاڵا ڕەمزی هەرمانی هەر نەتەوە و وڵاتێکە، بوونی ئاڵا پێویستییەکی حاشا هەڵنەگرە و بۆ ئەوە کە نەتەوەیەک کیانێکی سەربەخۆ دابمەزرێنێت، دەبێت پێش ڕاگەیاندنی ئەو کیانە سەربەخۆیە ئاڵا و سروودی نەتەوەیی هەبێت، یان خود کارئاسانی کردبێت بۆ یەکخستنی گوتاری هاوبەش بەمەبەستی وەگەڕ خستن و پێکهێنانی دەوڵەتی نەتەوەیی، ئەو قۆناغانەی بڕیبێت و کۆمەڵێک ڕێکاری نوێی خستبێتە گەڕ بۆ ئەوە کە هەستی نەتەوەیی و هێمای گەل بەئارەستەیەکی دیاری کراوی هاوبەش ببات و هەنگاوی پێ بنێت.\nئاڵا کۆمەڵێک ڕەنگوبۆی تاییبەت بە وڵات و کۆمەڵگا جیاوازەکان لەخۆ دەگرێت و پێک دێنێت کە بەپێی سرووشتی ئەو ناوچە و دابونەریتی ئەو کۆمەڵاگانە لە ڕەمز و سیمبوولیان ڕەنگ دەداتەوە و هاوکات واتای جیاوازی هەیە، بەپێی سەرچاوە مێژوویەکان ئاڵا یان خود ڕەمزی چەنگیز خانی مەغوول لە کلکی 9 ئەسپ پێکهاتبووە، لەبەر ئەوە کە سەرکردەیەکی مەزن بووە و هەمیشە لە شەڕدا ئەسپی بەکار هێناوە، هۆکارەکەشی ئەوە بووە کە لە کلکی ئەسپ ڕەمزی وەر گرتووە، ئەسپیش لەو سەردەمەدا تاکە کەرەستەی گرینگی شەڕەکان و هەروەها خێرایی بووە، هەر وڵات و هۆزێک ئەسپی باشی هەبوایە ئەوا سەرکەوتنی مەزنی بەدەست دەهێنا.\nڕەنگەکان بەواتای مانای جیاوازن؛\nئاڵای وڵاتانی خۆرهەڵاتی نێوەڕاست لە کۆمەڵێک ڕەنگوبۆ کە تا ئاستێک لەیەک نزیکن، پێک دێت، بەڵام لە واتا و مانادا زۆر لەیەک جیاوازن، بۆ نموونە ڕەنگی سەوز لە وڵاتە ئیسلامییەکان بەواتای موسووڵمان – ئیسلام بوونی ئەو وڵاتەیە، بەڵام ڕەنگی سەوز لە ئاڵای کوردستان بەواتای سەرسەوزی، سرووشتی جوان و دارستان و دەوڵەمەندبوونی خاک و ئاوی کوردستانە، ڕەنگی سوور لە ئاڵای کوردستان بەواتای خەبات و تێکۆشان لە پێناو سەربەخۆیی و ڕزگاری نەتەوەیی کورد لەژێر دەستی و خوێنبازی و لەخۆ بردووییە، ڕەنگی سپی بەواتای ئاشتی و ئارامی و هەوڵدان بۆ ژیانێکی بەختەوەر و کامەرانیی و بەرابەرییە، ڕەنگی زەردیش بەواتای مانەوەی شارستانییەت و تەمەدوونی بەردەوام لە کوردستان و گرینگ بوونی خۆر بۆ خاکی کوردستانە، چونکوو وڵاتێکە کە بۆ کشتوکاڵ گونجاو و لەبارە، هەروەها خۆر لە ئایینی کۆنی کوردان بە هێمایەکی پاک و پیرۆز پێناسە کراوە و هەمیشە جێگای باییخ و ڕێزی مادەکان و باوباپیرانی ڕابردوومان بووە.\nهۆکاری گۆڕانکاری لە ئاڵا؛\nئاڵای بەشێک لە وڵاتان بەپێی بارودۆخ و پێشکەوتنی شێوەی ژیان و ڕۆخان و هاتنە سەرکاری حوکوومەت و سیستم و دەسەڵاتی نوێ، ئاڵوگۆڕی بەسەردا هاتووە و ڕەمز و هێماکانیش بەپێی هەمان بارودۆخ گۆڕانکاری تێدا کراوە، بۆ نموونە ئاڵای کۆماری کوردستان کە ئاڵای فەرمی کۆمار بووە لەگەڵ ئاڵای ئیستای کوردستان جیاوازە، ئاڵای کۆمار لەهەمان چوار ڕەنگی ئیستا ئاڵای کوردستان پێکهاتبوو، بەڵام چەند هێمای جیاوازی لەخۆ گرتبوو، ئەو ئاڵوگۆڕەش بەواتای پێکهاتنی گۆڕانکارییە لە کۆمەڵگای کوردستان.


:: AM:10:24:10/12/2019 \nكه‌ركووك و گه‌رمیان پێگه‌ى بنه‌ڕه‌تى مه‌قامه ره‌سه‌نه كوردییه‌كان و لانكه‌ى مه‌قامبێژانى كوردن، له‌م بواره‌دا ده‌یان مه‌قامبێژى به‌توانا و به‌ناوبانگى به‌رهه‌م هێناوه، له‌وانه مه‌لا ته‌ها كه‌ركووكى، عه‌لى مه‌ردان، خله‌ى بارام چاوش، حوسێن عه‌لى، سه‌ڵاح داوده، حه‌مه‌درێژ، مه‌لا سدیق و مامۆستا میقداد. "كوێستانى" یه‌ك له‌وانه.\nكوێستانی له ناوه‌ڕاستى په‌نجاكانى سه‌ده‌ی رابردوو له رادیۆی كوردی به‌غدا، له‌گه‌ڵ شێخ مه‌حموود به‌رزنجى "گه‌رمیانی"، به نازناوی (كوێستانی) چه‌ندان گۆرانى و مه‌قامی ره‌سه‌نی كوردی تۆمار كردووه و ناودارترینیان گۆرانیى "ئازاده و ئازاده" بوو.\nئه‌و گۆرانییه هه‌رزوو به‌ناو خه‌ڵكدا بڵاو بووه‌وه و بووه وێردى سه‌ر زوانى خه‌ڵك و زۆر سه‌رسام بوون به ده‌نگى. وه‌لێ كوێستانى له‌لاى خه‌ڵك بووه پرسیار كه بزانن ئه‌مه كێیه و خه‌ڵكى كوێ و ناوى راسته‌قینه‌ى چییه؟.\nلێره‌دا وێڕاى ناساندنى كوێستانى، هاوكات ئاماژه به‌و پێشه‌نگییانه ده‌ده‌ین كه جیا له هونه‌ره‌كه‌ى كردوونى.\nئه‌و ناوى ته‌واوى (سه‌ید محێدین سه‌ید كه‌ریم سه‌ید غه‌فوور جه‌باریی حه‌مكی)یه، له‌به‌ر داونه‌ریتى دواكه‌وتووی كۆمه‌ڵایه‌تیى ئه‌وكاته كه گۆرانیگوتن عه‌یبه‌یه‌كى گه‌وره بوو، بۆیه كاتێ له سه‌ره‌تاى ساڵانى په‌نجاكان هاوڕێ له‌گه‌ڵ هونه‌رمه‌ند شێخ مه‌حموود "گه‌رمیانى" ده‌چن بۆ رادیۆى كوردى له به‌غدا، پاش ئه‌وه‌ى له تاقیكردنه‌وه‌كان سه‌ركه‌وتوو ده‌بن، شێخ مه‌حموود به به‌ڕێوه‌به‌رى رادیۆ ده‌ڵێ، ئێمه به مه‌رجێك گۆرانییه‌كان تۆمار ده‌كه‌ین، ناوى خۆمان ئاشكرا ناكه‌ین، له‌به‌رئه‌وه‌ى محێدین هه‌م مه‌لایه و هه‌م له سه‌یده‌كانى جه‌بارییه، بۆیه گۆرانیگوتن بۆ ئێمه گونجاو نییه، من نازناوى "گه‌رمیانى" هه‌ڵده‌بژێرم و سه‌ید "كوێستانى".\nئیداره‌ی رادیۆ لارییان نابێت و گۆرانییه‌كانیان به‌و نازناوانه تۆمار و بڵاو ده‌كه‌نه‌وه.\nسه‌ید محێدین له ساڵی 1928 له شارى كه‌ركووك له دایك بووه، خوێندنی ئاینیی له حوجره‌ى مزگه‌وتى گه‌ڕه‌كى خۆیان له "بوڵاخ" ته‌واو كردووه، له ساڵانى 1938 تا 1941 له لاى مه‌لا محه‌مه‌د كوڕى شاعیرى ناودار شێخ نه‌جمه‌دینى سابیرى شۆرجه، فه‌قێ بووه و قورئانى لاى ئه‌و خه‌تم كردووه، كتێبه‌كانى گوڵستانى سه‌عدى شیرازى و ئه‌حمه‌دى و مه‌ولوودنامه‌ى پێغه‌مبه‌ر و چه‌ندان كتێبى ترى خوێندووه.\nسه‌ید له تافى لاوێتیدا خولیاى ئاواز و مه‌قامى كوردى بووه و هاتۆچۆى ته‌كیه‌ى تاڵه‌بانى كردووه و كاریگه‌ریى مه‌قامبێژانى ئه‌و سه‌رده‌مه به‌تایبه‌تى "سه‌ید كه‌ریم"ى باوكى زۆر به‌سه‌ره‌وه بووه، چونكه باوكى هونه‌رمه‌ندێكى فره ده‌نگخۆش و شاره‌زا بووه له مه‌قامه كوردییه ره‌سه‌نه‌كان.\nكوێستانى جیا له زمانى كوردی، زمانی توركمانی و عه‌ره‌بی به باشی زانیوه، بۆیه جگه له مه‌قامى كوردى، مه‌قامى به زمانه‌كانى توركمانى و عه‌ره‌بیش چڕیوه.\nله ساڵى 1953دا هاوسه‌رگیرى له‌گه‌ڵ "وه‌جیهه به‌كر مسته‌فا" كردووه. پیشه‌ی به‌رگدروو بووه له شاری كه‌ركووك.\nكوێستانی یه‌كه‌م مه‌قامبێژه له سه‌ره‌تاى ساڵانى په‌نجاكانى سه‌ده‌ى رابردوو، پاش ئه‌وه‌ى محه‌مه‌د ئه‌مین عه‌سرى كتێبى (مه‌ولوودنامه‌ى پێغه‌مبه‌ری نازدار) له كه‌ركووك به كوردى چاپ و بڵاو ده‌كاته‌وه، كوێستانی یه‌كه‌م مه‌لا بووه بۆ یه‌كه‌مجار "مه‌ولوودنامه‌ى پێغه‌مبه‌ر"ی به زمانى كوردى له بۆنه ئاینى و رێوڕه‌سمى مه‌ولوودنامه له ته‌كیه و مزگه‌وت و ماڵان به‌ده‌نگه خۆشه‌كه‌ى خوێندووه.\nدواتر چه‌ندان مه‌لاى كورد له شاره‌كانى ترى كوردستانه‌وه دێنه خزمه‌تى كوێستانى و فێری شێوازه‌كه‌ی له‌سه‌ر ریتمى مه‌قامه ره‌سه‌نه كوردییه‌كان و گوتنه‌وه‌ى مه‌ولوودنامه ده‌بن، له‌وانه: مه‌لا جه‌وهه‌ر، مه‌لا كه‌ریم، مه‌لا سه‌لام.\nكوێستانى جیا له‌وه‌ى له هونه‌ره‌كه‌یدا زۆر دڵسۆز بووه، كه‌سێكى كوردپه‌روه‌ر و به‌شداری كردووه له بزووتنه‌وه‌ی رزگاریخوازی كوردستان و له ریزه‌كانی پارتی دیموكراتی كوردستان كاری سیاسیی كردووه، چه‌ندان جار له‌لایه‌ن ده‌زگه سه‌ركوتكه‌ره‌كانى حكوومه‌تی عێراقه‌وه گیراوه و ئه‌شكه‌نجه دراوه.\nله ساڵى 1971 به‌فه‌رمى بووه به بانگخوێن له ته‌كیه‌ی تاڵه‌بانی له گه‌ڕه‌كی به‌رته‌كێی كه‌ركووك. له 29ى مانگی ئه‌یلوولی ساڵی 1988 به نه‌خۆشی كۆچی دوایی كردوو و له گۆڕستانى "شێخ محێدین" له كه‌ركووك به‌خاك هاته سپاردن.\nئه‌و 11 گۆرانى و مه‌قامانه‌ى له رادیۆى به‌غدا تۆمارى كردبوون، له‌م ساڵانه‌ى دواییدا له‌لایه‌ن ئینستوتى كوردى له سلێمانى له یه‌ك كاسێتدا بڵاو كرانه‌وه.\nبۆ ئه‌م بابه‌ته سوودم له بابه‌تێكى ئاكۆ خالید شوانى و چاوپێكه‌وتنى چه‌ند كه‌سایه‌تییه‌كى دانیشتووى گه‌ڕه‌كى بوڵاخ و به‌رته‌كیه‌ى كه‌ركووك وه‌رگرتووه.\nوشه/كه‌ركووك- ستار جه‌بارى


نه‌ژاد جه‌لال : ئه‌وه‌ی له هه‌ڵبژاردنه‌که‌ی 25 ی حه‌وتدا له سلێمانی ڕوویدا ئه‌مجاره له 21 ی نۆ به جۆرێک له جۆره‌کان له هه‌ولێر ڕووده‌دات\nبزوتنه‌وه‌ی گۆڕان له هه‌ڵبژاردنه‌که‌ی ساڵی 2009 ی هه‌رێمی کوردستانی عێراقدا ڕێکخراوێکی تازه دامه‌زراو بوو وه توانی 25 کورسی په‌رله‌مانی هه‌رێم به‌ده‌ست بێنێت.\nئه‌ی له هه‌ڵبژاردنه‌که‌ی ئه‌مساڵدا چۆن ده‌بێت؟\nنه‌ژاد جه‌لال ئه‌ندامی جڤاتی نیشتیمانی بزوتنه‌وه‌ی گۆڕان ده‌ڵێت به دڵنیاییه‌وه جیاوازییه‌کی زۆر ده‌بێت له نێوان به‌رنامه‌ی کاری چوار ساڵ له‌مه‌وبه‌ری گۆڕان و ئێستایدا و ئه‌وکات هێزی جه‌ماوه‌ریی بزوتنه‌وه‌که ناڕێکخراو بوو به‌ڵام ئێستابه‌رنامه‌ی کاری بۆ حوکمڕانیه له هه‌رێمدا.\nبه‌ڕێز جه‌لال ئاماژه‌ش به‌وه ده‌کات داتا و زانیاریه‌کان ئه‌وه نیشان ده‌ده‌ن که ئاستی جه‌ماوه‌ریی بزوتنه‌وه‌ی گۆڕان له به‌رزبوونه‌وه‌دا بووه و یه‌کێک له هۆکاره‌کانیشی ده‌گه‌ڕێته‌وه بۆ ئه‌و ڕۆڵه‌ی له چوار ساڵی ڕابردوودا وه‌ک ئۆپزسیۆن بینیویه‌تی له هه‌رێمی کوردستانی عێراقدا، وه‌ک نه‌ژاد جه‌لال ده‌ڵێت ئاشکراکردنی که‌م و کوڕیه‌کان و ئه‌و ناڕوونی و نائاشکراییه‌ی له سیسته‌می سیاسی و به‌ڕێوه‌بردنی هه‌رێمه‌که‌دا هه‌بوون کارێکی وه‌هایان کردوه خه‌ڵک متمانه و بڕوای زیاتری به گۆڕان هه‌بێت.\nله میانه‌ی وتووێژه‌که‌یدا له‌گه‌ڵ به‌ڵێن ساڵح ، نه‌ژاد جه‌لال ئه‌ندامی جڤاتی نیشتیمانی بزوتنه‌وه‌ی گۆڕان ئاماژه‌ش به‌و میکانیزمانه ده‌کات که لایه‌نه‌که‌ی له ده‌می هه‌ڵبژاردندا ده‌یگرێته به‌ر بۆ ڕێگه‌گرتن له ڕوودانی فێڵ و ساخته‌کاری له پرۆسه‌ی ده‌نگداندا.


له لایه‌ن diyako ه‌وه،  ڕێكه‌وتی ٢٠٠٤/٤/١\nله‌م ڕێبازه‌دا وشه‌یه‌كی كۆنی زمانه‌كه ده‌هێنرێت و بۆ مه‌به‌ستێكی نوێتر كه له‌گه‌ڵ ئه‌و واتایه‌دا نزیكایه‌تیی هه‌بێت، به‌كار ده‌برێت. بۆ وێنه له زمانی عه‌ره‌بیدا به‌و حوشتره‌ی كه پێشی كاروان ده‌كه‌وت یان به كاروانی وشتر ده‌وترا (قاطرة یان قطار). زاناكانی عه‌ره‌ب هاتن و ئه‌م وشه‌یه‌یان به‌رانبه‌ر بهtrain دانا.\nزانستپه‌روه‌رانی كورد به كه‌ڵكوه‌رگرتن له‌م ڕێبازه، له بواری (IT)دا به‌رانبه‌ر به وشه‌ی Forum زاراوه‌ی (مه‌كۆ)ی هه‌ڵبژارد.


https://1baiser.com بەرپرسێكی گۆڕان كەسانی نزیكی خۆی دادەمەزرێنێت |\nHome سەرەکی بەرپرسێكی گۆڕان كەسانی نزیكی خۆی دادەمەزرێنێت\nبەرپرسی سایلۆی پیرەمەگروونی سنووری سلێمانی 16 كەس دادەمەزرێنێت كە زۆربەیان سەر بە بزووتنەوەی گۆڕانن و لەناو دامەزراوەكانیشدا كوڕێكی خۆی تێدایە، لە كاتێكدا لە ڕێگەی ئۆنلاینەوە سیڤییەكی زۆر بۆ ئەو دامەزراندنە پڕ كراوەتەوە.\nساڵی ڕابردوو بە فەرمانی وەزارەتی پیشەسازی و بازرگانیی حكومەت سایلۆی پیرەمەگروون لە سنووری پارێزگای سلێمانی دامەزرا، كە كارمەندەكانی بە شێوەی گرێبەست دادەمەزران، لە ڕێگەی بانگەوازەوە دەبوو سیڤی پڕ بكەنەوە، بەڵام بەڕێوەبەری سایلۆكە كە لە پشكی گۆڕانە كەسانی سەر بەو بزووتنەوەیە و خێزانەكەی دامەزراندووە.\nسمكۆ عەبدولقادر، بەرپرسی كۆمیتەی یەكێتیی لە پیرەمەگروون بە ״ئاژانس״ی وت: ״ئەوانەی ناویان هاتووەتەوە زۆربەیان گۆڕانن، لە كاتێكدا دەبوایە سیڤییەكان بە ئاشكرا بخرایەتنە تیروپشكەوە بۆ ئەوەی بە یەكسانی دامەزراندنەكە بكرایە و سكاڵا تۆمار دەكەین و ناكرێت دامەزراندنێكی ئاوها لە چەند خێزانێكدا كۆ بكرێتەوە״.\nهاوكات ڕێكەوت زەكی، ئەندامی ئەنجوومەنی پارێزگای سلێمانی بە ״ئاژانس״ی وت: ״ئەنجوومەنی پارێزگا لیژنەیەكی لەسەر ئەو بابەتە پێك هێناوە و لەسەر ئەساسی ڕاپۆرتی لیژنەكە ئەنجوومەنی پارێزگا بڕیاری خۆی دەدات״.\nسەرچاوەیەك لە ئەنجوومەنی پارێزگای سلێمانی بە ״ئاژانس״ی وت: ״سیڤییەكان بە ڕێگەی ئۆنلاین تەقدیم كراون و چوونه‌تە وەزارەت، لە لایەن پێنج بەڕێوەبەری گشتییەوە كە یەكێكیان بەڕێوەبەری سایلۆكە بووە هەڵسەنگاندن بۆ سیڤییەكان كراوە و لەناو ئەو 16 كەسەی ناویان هاتووەتەوە 12یان گۆڕانن و یەكێكیان كوڕی بەڕێوبەرەكەیە و بڕوانامەی سەرەتایی هەیە״.\nلە بەرانبەردا ئەمین محەمەد بەڕێوەبەری سایلۆی پیرەمەگروون بە ״ئاژانس״ی وت: ״لیژنەیەك لە وەزارەتی بارزگانی تاوتوێی ئەو سیڤییانەی كردووە كە پێشكەش كراون، لەناو سیڤییەكاندا كۆمەڵێك كەس دامەزراون كە بڕوانامەكەیان تایبەت بووە بەو بوارە و لەسەر ئەو بابەتە ڕاپۆرتێكمان ئامادە كردووە بۆ پارێزگاری سلێمانی و لەوە زیاتر هیچی لەسەر ناڵێم״.


ANF | وشکەساڵیی سۆماڵ؛ میلیۆنان کەس لە مەترسی برسیەتیدان\nوشکەساڵیی سۆماڵ؛ میلیۆنان کەس لە مەترسی برسیەتیدان\nنەتەوە یەکگرتووەکان بەهۆی وشکەساڵییە سەختەکەی سۆماڵەوە هۆشداری دا. لە هۆشدارییەکە باس لەوە کراوە کە مەترسی قاتوقڕی و برسیبوون هەیە.\nپێنجشه‌ممه, 6 Jun 2019, 10:59\nمارک لۆورۆسک، یاریدەدەری سکرتێری گشتی نەتەوە یەکگرتووەکان بۆ هاوکارییە مرۆییەکان، لە لێدوانێکیدا بۆ راگەیاندنەکان باسی لەوە کرد، وشکەساڵیی لە سۆماڵ، سەختترین وشکەساڵیی ئەم دە ساڵەی دواییە.\nلۆورۆسک وتی: "ئەو بارانەی کە مانگی نیسان لە سۆماڵ باریوە و مەزەندەکردنی ئەو بارانەی لە حوزەیران دەبارێت، رێگەخۆشکەرە بۆ وشکەساڵیییەکی زۆر سەختی ٣٥ ساڵی دوایی لە سۆماڵ". لۆورۆسک هۆشداری دا کە ئەمەش رێگەخۆشکەرە بۆ برسیبوونێکی قورس لە سۆماڵ.\nلە لێدوانەکەدا باس لەوەش کراوە، ئەو بارانەی مانگەکانی تشرینی یەکەم و کانوونی یەکەمی باریوە، بە بەراورد لەگەڵ ساڵانی ڕابردوو زۆر کەم بووە، راشیگەیاند: "ئەو گەلەی کە پێشتر کەوتە ژێر کاریگەریی وشکەساڵیی، لە نوێوە لەبەردەم مەترسیی قاتوقری خواردن و خواردنەوە دایە، ئەوەش دەتوانێت زەمینەخۆشکەر بێت بۆ نەخۆشییە کوشندەکان".\nهەروەها یاریدەدەری سکرتێری گشتی نەتەوە یەکگرتووەکان راشیگەیاند، ئاژانسی هاوکارییە مرۆییەکان لە سۆمالی بەش ناکەن و ناتوانن ئەو هەموو پێداویستییە دابین بکەن. بەگوێرەی راگەیاندراوکە، نەتەوە یەکگرتووەکان پێیوستی بە ١ ملیار و ٩٠ ملیۆن دۆلار هەیە، بەڵام تا ئیستا تەنیا ٢٢% ئەو پارەیە کۆ کراوەتەوە.\nئەو پارانەی کە نەتەوە یەکگرتووەکان بەپەلە دەینێرێت بۆ سۆماڵ و ئەسیوپیا ئێستاکە ٥٦ ملیۆن دۆلارە، ئەوەش مومکین نییە کە بەشی ٢.٢ ملیۆن کەس بکات.\nلە سۆماڵدا دوو وشەکەساڵیی گەورە لە دەیەکانی ١٩٩٢ و ٢٠١١، زیاتر لە ٣٠٠ هەزار کەس بەهۆی برسیبوونەوە گیانیان لەدەست داوە.


باوكی من و كوڕه‌كه‌ی مالیكی …. شوان جه‌لال – Denegkan\nباوكی من و كوڕه‌كه‌ی مالیكی …. شوان جه‌لال\nهه‌فته‌ی پێشوو له ژماره 180ی هه‌فته‌نامه‌ی ئاوێنه و له هه‌واڵێكی لاپه‌ره یه‌كدا بڵاكراوته‌وه: " سه‌رۆكی حكومه‌تی هه‌رێم 2250مه‌تر زه‌وی ده‌دات به‌هه‌ر یه‌ك له كوڕه‌كه‌ی مالیكی و دوو زاوای و به‌ڕیوه‌به‌ر و كه‌سێكی دیكه‌ی نوسینگه‌كه‌ی"، هه‌واڵه‌كه به به‌ڵگه‌ی نوسراوێكی دیوانی ئه‌نجومه‌نی وه‌زیران، فه‌رمانگه‌ی كاروباری كاڕگێری و دارایی كه ژماره‌ی 1514ی رێكه‌وتی 26/6/2007ی له‌سه‌ره، بڵاوكراوه‌ته‌وه، واته ناكرێ گومان بخرێته سه‌ر راستی و دروستی هه‌وڵه‌كه.\nئه‌م هه‌واڵه به نسبه‌ت منه‌وه هه‌وڵێكی چاوه‌ڕوان نه‌كراو نه‌بوو، توشی شۆكیشی نه‌كردم، به‌ڵام پاش خوێندنه‌وه‌ی هێنده‌ی تر نیگه‌رانی كردم سه‌باره‌ت به ده‌سه‌ڵات و سه‌رۆكی " حكومه‌ته‌كه‌م". هه‌ر له‌گه‌ڵ خوێندنه‌وه‌ی ئه‌م هه‌واڵه‌دا راسته‌خۆ بیرم له باوكم كرده‌وه، ئه‌و پیاوه‌ی كه‌ته‌مه‌نی 54 ساڵه‌و خاوه‌ن دوو برای شه‌هید ( شه‌هیدی ده‌ستی به‌عس نه‌وه‌ك ……..)ــه‌و ده‌یان كه‌سی بنه‌ماڵه‌كه‌ی ماڵ وێران و بێ سه‌روشوێن كراون له پرۆسه به‌دناوه‌كه‌ی ئه‌نفال، باوكم كه چه‌ندین ساڵه خزمه‌تی ئه‌م وڵاته ده‌كات زیاتر (30) خاڵی هه‌یه و تاوكو ئێستا خاوه‌ن بستێ زه‌وی نیه، ناویشی له هیچ لیستێك نیه بۆ وه‌رگرتنی زه‌وی.\nهه‌ڵبه‌ت باوكی من، كورد واته‌نی: مشتێكه له خه‌روارێك. زۆر مرۆڤی دی له‌م نیشتمانه چه‌شنی باوكم تاكه خه‌ونیان وه‌رگرتنی پارچه‌یه‌ك زه‌وییه‌و دواتر به هه‌زار پینه‌وپه‌ڕۆ دروستكردنی خانوویه‌كه تیایدا، تاوه‌كو به ئارمی ساتێك بحه‌سێنه‌وه تیایدا. باوه‌ڕم وایه، لێره چه‌مكی نیشتمان پێویستی به پێداچوونه‌وه‌یه، چونكه ده‌كرێ من نیشتمانێك به هی خۆم بیزانم سوچێكم نه‌بێ تیایدا بۆ خۆم و منداڵه‌كانم؟ ، له‌ولاشه‌وه ده‌سه‌ڵاتداره‌كانی به ئاره‌زووی خۆیان زه‌وه‌ی ببخشنه‌وه. ئایا نیشتمان موڵكی خه‌ڵكه یاخود ده‌سه‌ڵاتداران؟ ئایا زه‌وی ئه‌م نیشتمانه هی سه‌رۆكی حكومه‌ته یاخود هی باوكم و هه‌زارانی وه‌ك باوكمه؟\nكرێچی (واته مرۆڤێكی بێ خانوو) مرۆڤێكه به‌رده‌وام له دڵه‌راوكێ ، راڕایی ده‌ژێ، ئه‌و هه‌میشه له خۆی ده‌پرسێ: ئه‌رێ سه‌ری مانگ نزیك بۆته‌وه؟ موچه‌كه‌م به‌شی كرێی خانووه‌كه‌ی لێده مێنێته‌وه؟ خاوه‌ن خانوو كرێكه‌م لێ زیاد ناكات؟ پێم ناڵێت كاكه گیان تا هه‌فته‌یكی تر خانووه‌كه‌م بۆ چۆڵ كه‌ن خۆمان پێویستمانه، كوڕه‌كه‌م ژنی خواستووه ئه‌و دێته ناوی، یاخود زاواكه‌م تیایدا نیشته‌جێ ده‌بێ؟\nكێشه‌ی نیشته‌جێبوون، یه‌كێكه له‌و كێشه گه‌وره و سه‌ره‌كییانه‌ی كه خه‌ڵك و مرۆڤه‌كانی ئه‌م هه‌رێمه‌ی ئێمه ده‌هاڕێت. من نازانم بۆچی ده‌بێت به هه‌زاران مه‌تری زه‌وی ئه‌م وڵاته به كوڕ و زاوا و كه‌سه‌كانی ده‌وروبه‌ری مالیكی هه‌روا به ئاسانی دابه‌ش و تاپۆ بكرێت، به‌ڵام بۆ هه‌زاران كه‌س وه‌ك باوكی من وه‌رگرتنی پارچه‌یه‌ك زه‌وی خه‌ون بێت، یاخود به‌حه‌سره‌تی پارچه زه‌وییه‌ك سه‌ر بێنه‌وه؟ بۆچی ئه‌ون ره‌وابێت و بۆ ئێمه ناڕه‌وا؟\nئێمه گه‌ر له وڵاتێكی دامه‌زراو و خاوه‌ن په‌رله‌مانێكی راسته‌قسنه بووینایه به بڵاوبوونه‌وه‌ی هه‌واڵی له‌م جۆره سه‌رۆكی حكومه‌ت لێپرسینه‌وه‌ی توندی له‌گه‌ڵ ده‌كرا و، دوور نه‌بوو متمانه‌ی لێ وه‌ربگیرایه‌ته‌وه له زووترین كاتدا.\nگه‌ر ده‌تانه‌وێ به‌رامبه‌ر مالیكی به‌هێزبن ئه‌وا به خشینه‌وه و دابه‌شكردنی زه‌وی ئه‌م وڵاته ده‌ستان ناكه‌وێت، ئه‌وتا له 2007دا له باشترین شوێنی پایته‌ختی هه‌رێمی كوردستان، به هه‌زارن مه‌تر به‌سه كوڕ و كه‌سه نزیكه‌كانی دابه‌ش ده‌كه‌ن، كه‌چی ئه‌و له 2008 و 2009 هیزی سه‌بازی ئارسته‌ی خانه‌قین و قه‌رپه و جه‌باره ده‌كات و داوای زیاد كردنی ده‌سه‌ڵاته‌كانی ده‌سه‌ڵاتی ناوه‌ند ده‌كات له‌سه‌ر حسابی هه‌رێم، سوور بوونی خۆی له نایاسایی و ناده‌ستووری گرێبه‌سته نه‌وتیه‌كانتان دووپات ده‌كاته‌وه …هتد. به‌ڵكو هێزی ئێوه له كاتێكدا تۆكمه ده‌بێت كه، داخوازییه ژیارییه‌كانی مرۆڤی كوردو كوردستانیه‌كان. جێبه‌جێ بكه‌ن، ئه‌ندازه و سنورێك بۆ ئه‌و هه‌موو ناعه‌داله‌تیه دابنێن.\nPrevious بۆچی نا؟ ….. ئه‌نوه‌ر فه‌تاح\nNext زوڕناژەنەكانی شەڕ… ستران عەبدوڵڵا بەنمونە


“ڕێبەر ئاپۆ لەناو هەموو گەلاندا تێکۆشان پێش دەخات” – کوردی – RojNews.News\n“ڕێبەر ئاپۆ لەناو هەموو گەلاندا تێکۆشان پێش دەخات”\n02/03/2020 - 5:13:32 pm\nدووشەممە, 25 سبت 2017 – 11:32\nناڕەزاییەکان لە بەرامبەر گۆشەگیرکردنی عەبدوڵا ئۆجالان، ڕێبەری پارتی کرێکارانی کوردستان- پەکەکە، بەردەوامە، ئەندامێکی کۆمیتەی خێزانی شەهیدانی شەنگال دەڵێت، ئۆجالان لە ناو هەموو گەلاندا تێکۆشان پێش دەخات.\nعەبدولکەریم شەنگالی، ئەندامی کۆمیتەی خێزانی شەهیدانی شەنگال، لەبارەی گۆشەگیرکردنی ئۆجالانەوە بۆ ئاژانسەکەمان دواو گۆشەگیرکردنەکەی شەرمەزارکرد.\nعەبدولکەریم شەنگالی دەڵێت:”ڕێبەر ئاپۆیان گۆشەگیرکردووە، ئەو گۆشەگیرییە تەنیا بۆ سەر ئەو نییە، بەڵکو بە سەر هەموو مرۆڤایەتیدا سەپێندراوە، دەوڵەتی تورک نایەڵێت کەس سەردانی ڕێبەرەکەمان بکات، نابێت کۆمەڵگای نێودەوڵەتی ئەوە قبوڵ بکات، نە لە بواری ویژدانی و نە لە بواری ئەخلاقییەوە ئەو گۆشەگیرییە قبوڵ ناکرێت”.\nشەنگالی لە بەردەوامی قسەکانیدا وتی:”بۆ ئازادیی ڕێبەرەکەمان ئەوەی لە دەستمان بێت دەیکەین، ڕێبەر ئاپۆ لە ناو هەموو گەلاندا تێکۆشان پێش دەخات، دەوڵەتی تورک گۆشەگیریکردووە بۆ ئەوەی فەلسەفە و هزری ڕێبەرەکەمان نەگاتە دەستی گەلان”.\nئەو ئەندامەی کۆمیتەی خێزانی شەهیدانی شەنگال بەم شێوەیە کۆتایی بە قسەکانی هێنا: بانگەوازی هەموو گەلی کورد دەکەم کە تێکۆشان بۆ ئازادی ئۆجالان بەرفراوان بکەنەوە، پێویستە درێژەپێدەری ڕێگاکەی بین.\nتۆڕی شەمس: لە هەولێر بانگەشە بەردەوامە و بێ دڵنیابوونەوە لە ناسنامە دەنگ دەدرێت\nنێچیرڤان بارزانی: ڕیفراندۆم بۆ ئەوە نییە سنوره‌کانی سه‌ربه‌خۆیی دیاریی بکه‌ین


ANF | خۆناسی و ئایین ناسی لە دەفتەری (سەرەنجام)ی یارساندا\nلە ئاینی یارسان دا کە (كاكەیی و ئەهلی هەق)یش پێدەگوترێت و تێکستەکانی بە زمانی هەورامین، بەتایبەتی لە دەفتەری پیرۆزی (سەرەنجام) دا، چۆن باس لە خۆناسی و ئایین ناسی کراوە و تا چەندە دروستە ئایین بۆ بەرژەوەندی بەکارببرێت؟\nچوارشه‌ممه, 9 Sep 2020, 21:55\nئاینی یارسان یان كاكەیی و ئەهلی هەق یشی پێدەگوترێت یەكێكە لە ئاینە كەوناراكانی كورد لەهەورامان و شارەزوور و لوڕستان بڵاوبووەتەوەو گەشەی كردووە،یەیڕەوانی ئەم ئایینە لە ئێراندا لەناوچەكانی( كرماشان، هەمەدان،تەورێز، ئازەربایجان، تاران، زنجان و باكوری ئێران) ن، لەعێراقدا لەناوچەكانی( هەڵەبجە، خانەقین، كەركووك، موسڵ، بەغدا، هەولێر) ن، لەتوركیاش لە( دەرسیم، سیواس، سەمسور) ن، لەروسیاش یارسان لە(قارس) ی ناوچەی(ئەلیزابت پول سەر) هەن و بەناوی (كوردی رەسەن) ناسراون.\nلە هیندستان و پاكستان و ئەفغانستان پەیڕەوكاری یارسان هەن و خۆیان بە ( بنەماڵەی یادگاری) یەوە دەبەستن و پییان دەڵێن( زكری)و لەشارەكانی ( مەزار شەریف، توربەت، موشكی، گریشە، دوشی، پول خومر) ن و چیای(موراد) لە (توربەت) بەشوێنی پیرۆزی خۆیان دەزانن.\nئەم ئایینە لەناوخۆدا كەمترین ئاوڕی لێدراوەتەوە و جۆرێك لەتەموومژی لەسەرە، زۆرێك لەو كەسانەی كەلەسەر ئەم ئایینەیان نووسیوە پێناسەی جۆراوجۆریان بۆ پەیڕەوانی ئەم كۆمیۆنیتە ئایینییە داناوە وەك(عەلەوی و ئەهلی هەق و یارسان و كاكەیی و عەلی ئیلاهی، لەهەندێك ناوچەدا بەتایبەت لەناو فارس و ئازەرییەكاندا بە (كورد بەچە و خروس كوش ناو دەبرێن.\nیارسان لە دوو وشەی لێكدراوی(یار) و (سان) هاتووە كە یەكەمیان بە مانای هاوەڵ و شوێنكەوتوو و لەشێوازی سۆفیانەشدا بەمانای( مەحبووب و مەقسوددێت و دووەمیان بەمانای پێشەواو رابەر دێت كە ئاماژەیە بە\n( سوڵتان ئیسحاقی بەرزنجەیی) و بە سوڵتان لە هەوراماندا دەگوترێت (سان) و كۆی وشەكە مانای یاران و شوێنكەوتوانی سوڵتان ئیسحاق دێت.\nلەنێو یارسانەكاندا وشەی (یار)، (سوڵتان) مانای (ئافرێنەر) و(خاوەندكار) یش دەدات كە هەردوكیان ئاماژەن بۆ ناوی خوداوەند، دیارە خوداش بەپێی ئاڵوگۆڕی ئایینەكان ناوەكەی دەگۆڕدرێت ،\nسوڵتان خودایوەن زاتش یەگانە\nكاوەی حوجاجان جە هەورامانە\nهەر ئایینەو بەجۆرێك لەم ناوە دواوەو وێنای كردوە بەڵام كرۆكی مەسەلەكە هەر یەك شتە، وەك ئەوەی شێخ بەهایی دەڵێت:\nهركس بە زبانی سخن از وصف تو گوید\nبلبل بە غزلخوانی و قمری بە ترانە\nئایینی یارسان ریشەكەی دەگەڕێتەوە بۆ ئایینەكانی رۆژهەڵات و زۆرتر لە بونیادی باوەڕیدا لەبنەماكانی ئایینی (میترائیسم) نزیكەو پاش ئەویش ئاینی زەردەشتی، دیارە ئاینی زەردەشتیش زۆر لە بنەماكانی ئایینی میترائیسمی لەخۆیدا كۆكردوەتەوە.\nیارسانەكان باوەڕیان وایە دیرۆكی ئایینەكەیان دەگەڕێتەوە بۆ ئەزەڵ و حەقیقەت لەگەڵ ئافراندندا و ئەم ئایینە ئاینی خاوەندكارە.\nلەدەفتەری سەرەنجامدا و لەزوربەی دەورەکاندا ئامۆژگاری یاران کراوە پابەندی ئایینەکەیان بن و ئایین بۆ بەرژەوەندی بەکار نەهێنن، لە بنەما پرەنسیبەکانی ئایینەکە لانەدەن و لێی شارەزا بن.\nشێخ ئەمیر لەبارەی بنەماکانی ئەم ئایینەە دەڵێت:\nیاری چوار چێوەن باوەریش وەجا\nراستی و پاکی نیستی و ردا\nبەپێی بنەمای ئایینی یارسان مرۆڤ دەبێت سەرەتا لەگەڵ خۆی و ئایینەکەی راست بێت جا دەتوانێت لەگەڵ خەڵکیدا چاکەو فیداکاری بکات.\nبەبڕوای شێخ ئەمیر کەسی یارسانی دەبێت لەدڵەوە باوەڕی خۆی هەبێت و ئەگەر گومانی لە ئایینەکەی هەبێت ئەوا نەزان و بێخەبەرە.\nهەرکەس دەس و دڵ چەنەش یار نییەن\nنەدوکانی یار خەوەردار نییەن\nبناغەی ئەم ئایینە خۆناسی مرۆڤخوازییە، کەوابێت دەبێت تاکی یارسانی سەرەتا خۆی بناسێت و گەوهەری خۆی و ئایینەکەی بناسێت، کە ئەم کارەی کرد ئەوکات ناکەوێتە هەڵەوە، ئەوەتا بەڕونی لە کەلامی شێخ ئەمیردا دەیبینین:\nدەس و دڵی وێت بکەرە شەرە\nهەر کارێ بەدا ئانە مەکەرە\nکەسی یارسانی نابێت لەژێر هیچ کاریگەرییەکدا بیروباوەڕی نارەواو بێ بنەما وەربگرێت، نابێت هەرگیز گومانی لەباوەڕی خۆی هەبێت، کاتێک ئەم گومانەی لەدڵدا نەما بێگومان کارێک ناکات پێچەوانەی حەقیقەتی یارسان بێت، لە دەورەی (باباناوس) بەندی (٥٧) دا، باوە شەمش مەرەمۆ:\nیارانت ئەو هەم ناچان توهمەتە\nزاڵم نەوانی نەڕای زیللەتە\nئەگەر وانەبو بێگومان رێگەی حەقیقەت ون دەکات و بەرەو زیللەت و سەرلێشێوان هەنگاو دەنێت، لە بەندی (٦٣) ی دەورەی بارگەبارگەدا، پیر نەجمەدینی پارسی مەرەمۆ:\nجەوزشان وەدەستەن سەرچشمەی نێڵێ\nیاری نەکەران وەفەندو فیڵێ


^ 2. Runriket – Täby Kyrka Archived 2008-06-04 لە وەیبەک مەشین., an online article at Stockholm County Museum, retrieved July 1, 2007.\nدواجار لە ٠٤:٥٠ی ١٩ی تەممووزی ٢٠٢١ دەستکاری کراوە


دواین ئامار و زانیاری لەسەر تووشبووانی كۆرۆنا - تۆڕی میدیایی خەڵک\nدواین ئامار و زانیاری لەسەر تووشبووانی كۆرۆنا\nبە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 195 ملیۆن و 400 هەزار و 735 حاڵەت.\nبە گوێرەی ئامارە جیهانییەكان، تاكو كاتژمێر 11.30ی ئەمڕۆ سێ شەممە ژمارەی تووشبووانی كۆرۆنا لە جیهاندا گەیشتە 195 ملیۆن و 400 هەزار و 735 حاڵەت، لەو ژمارەیەش 4 ملیۆن و 183 هەزار و 452 حاڵەتی گیانلەدەستدانیش هەبووە.\nهەر بەپێی ئامارەكان تاكو ئێستا 177 ملیۆن و 229 هەزار و 559 تووشبووی ڤایرۆسی كۆرۆنا چاكبوونەتەوە.\nلەسەر ئاستی وڵاتانی جیهان، ئەمریكا زۆرترین ڕێژەی تووشبوون بە پەتاكەی تێدا تۆماركراوە و گەیشتووەتە 35 ملیۆن و 287 هەزار و 269 كەس و 627 هەزار و 39 كەسیش گیانیان لەدەستداوە.\n“ئەو كەسانەی ڤاكسینیان وەرگرتووە، تووشی كۆرۆنا دەبنەوە”\nخەڵك وەزیری دەرەوەی ئەمریكا ڕایدەگەیەنێت، وڵاتەكەی لە ڕێی گەمارۆدانی سیاسی و ئابوورییەوە دەتوانێت بزووتنەوەی تاڵیبان گۆشەگیر بكات. (زیاتر…)\nئێران، زیاتر لە 17200 كەس تووشی كۆرۆنا بوون\n07 تەموز 2021 4.40 pm\nخەڵك- پەیوەندییەكان گشتییەكان لە وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا زیاتر لە 17 هەزار…\nبایدن لەكاتی بیستنی هەواڵی تەقینەوەكان گریا\n27 ئاب 2021 9.55 am\nخەڵك- سەرۆكی ولایەتە یەكگرتووەكانی ئەمریكا لەكاتی بیستنی هەواڵی تەقینەوەكانی فڕۆكەخانەی كابوڵ-ی پایتەختی ئەفغانستان…\n27 حوزەیران 2021 8.46 am\nخەڵك- نرخی نەوت لەبازاڕەكانی جیهان بەراورد بە ڕۆژانی ڕابردوو بە بەرزی ماوەتەوە.


گوند ناسی Archives - قەندیل 24\nسەرەکی / گوند ناسی\nلە قەزای سیمێلی سەر بە پارێزگای دهۆک شارێکی مێژوویی سەردەمی شارستانییەتی میتانییەکان دۆزرایەوە، کە لەژێر ئاوی ڕووباری دیجلەدا بووە\nڕێباز مام شۆڕش تۆپ ستۆر, گوند ناسی 5\nلە قەزای سیمێلی سەر بە پارێزگای دهۆک شارێکی مێژوویی سەردەمی شارستانییەتی میتانییەکان دۆزرایەوە، کە لەژێر ئاوی ڕووباری دیجلەدا بووە. پەیامنێری تۆڕی میدیایی ئێستا لە دهۆک گواستییەوە، شارەکە بەهۆی کەمبوونەوەی ئاوی ڕووباری دیجلەوە دەرکەوتووە و پێنج گەڕەك و چەندین دیوار و ژوور لەخۆدەگرێت. لەناو شارەکەدا 100 تابلۆی گڵین کە بە خەتی …\n52 ساڵ پێش ئێستا چی لە گوندی سوڵتانەدێی نوێ ڕویدا، لە ناحیەی سەنگەسەر\nڕێباز مام شۆڕش تۆپ ستۆر, گوند ناسی 0\n52 ساڵ پێش ئێستا چی لە گوندی سوڵتانەدێی نوێ روویدا لە ناحیەی سەنگەسەر لە ۱۹/۵/۱۹٦۹ چی لە گوندی سوڵتانەدێی نوێ ڕویدا … پەنــجاو سێ ســـــاڵ بەر لە مڕۆ ، بۆردوومان کردنی گوندی سوڵتانەدێی نوێ بە بۆمبی تێزابی ، لەلایەن ڕژێمی ئەوکاتەی عێراق کە احمد حسن بکر سەرۆک کۆمار بوو ، …\nمێژووی ناحیەی سەنگەسەر و چۆنیەتی بنیادنانی\nڕێباز مام شۆڕش تۆپ ستۆر, گوند ناسی 3\nمێژووی ناحیەی سەنگەسەر و چۆنیەتی بنیادنانی قەندیل24: ئامادەکردنی: ڕێباز مام شۆرش ناحیەى سەنگەسەر کە لە بواری فەرمیدا ناودەبرێت بە ناحیەی ناودەشت، یەکێکە لەناحیە هەرە کۆنەکانى کوردستان و سەر بە قەزاى پشدەر لە ئیدارەى راپەڕین، لەڕووى هەڵکەوتەى جوگرافیەوە کەوتۆتە بەشى باکوورى خۆرئاواى پارێزگاى سلێمانى، لە باکوری خۆرهەڵاتیەوە زنجیرە چیاى قەندیل وەکو …\nگوندە جوانەکەی سوڵتانەدێ بناســن\nڕێباز مام شۆڕش تۆپ ستۆر, گوند ناسی 10\nگوندە جوانەکەی سوڵتانەدێ بناســن قەندیل24: ڕێباز مام شۆش لە ئەکاونتی قوتابخانەی سوڵتانەدی وەرگیراوە ئەم گوندە لەساڵی ١٩٥٨ ئاوەدان کراوەتەوە لەلایەن سوڵتانی گوندەوە بەنزیکەی ١٣٠ ماڵ بوون لەساڵی ١٩٦٠ قوتابخانە و بنکەی تەندروستی خانووی مامۆستایان دروستکراون کە ئێستا تەنها شوێنەواریان ماوە لە ئێــــستادا هیچ بنکەیەکی تەندروستی لەو گوندەدا بوونی نیە ئێســـتا.. …\nڕێباز مام شۆڕش تۆپ ستۆر, گوند ناسی 41\nمستەر بۆ ڵتن جۆلۆجى ناسى بەریتانى لە ساڵى 1956 بۆچى هات بۆ ناحییەى سەنگەسەر رێباز مام شۆرش خاوەنى ئیمتیاز و سەرنووسەرى ماڵپەرى قەندیل 24 لە یاداشتەکەیدا بەرێوەبەرى ناحییەى سەنگەسەر محمد سەعید کوردە دەلێت، لە ساڵى 1956 وڵاتى بەریتانیا مستەر بۆڵتن جۆلۆجى ناس دەنرێت بۆ ناحییەى سەنگەسەر بۆ ئەوەى گەران و …\nبرایم کێوی، چیرۆکێکی راستەقینە .\nڕێباز مام شۆڕش تۆپ ستۆر, گوند ناسی 399\nبرایم کێوی، چیرۆکێکی راستەقینە . عومەر ئیسماعیل پیران، دەكەوێتە خۆرئاوای شارۆچكەی سەنگەسەر لەناوچەی پشدەر، بەگوێرەی گێڕانەوەکان؛ لەسەدەکانی رابردودا لەگوندەکە منداڵێك بەناوی ئیبراهیم دوای چوونەدەرەوە لەماڵ، بزر/ وندەبێت و ناگەڕێتەوە. دواتر تێکەڵی كۆمەڵێك ئاژەڵی كێوی دەبێت و لەچیاو ئەشكەوتەكاندا بەتایبەت (ئەشکەوتی مێوێ)ی سەروی گوندی پیران، هاوین و زستان لەگەڵیاندادەمێنێتەوە. دوای تێپەڕبوونی …\nگوندی پشتئاشان دەبێتە باوەشێک بۆ حزبی شوعی عێراق لە ساڵی ١٩٨١ بۆ ١٩٨٢\nڕێباز مام شۆڕش تۆپ ستۆر, گوند ناسی 82\nگووندی پشتئاشان بەشی دووەم ســـامـــان محمد قەرە هەر وەک گووتمان ناوەکەی تەعبیرە لەخۆی ئەم گووندە لە پشتئاشان هەڵکەوتووە ئەم ئاشانە بە سەرچاوە ئاویەکان کاریان کردووە مەبەست لە کارکردنیان بۆ ئاردو ساوەرو بروێش هارین بەکار هاتوون جگە لە گوندی پشتئاشان گوندەکانی چواردەوری زۆر ترین کەڵکیان لەو ئاشانە وەرگرتووە . خەڵکی بناری …\nگوندی پشتئاشان مێژووی دوێنێ و ئەمرۆ، زانیاری وورد\nڕێباز مام شۆڕش تۆپ ستۆر, گوند ناسی 114\nگوندی پشتئاشان سامان محمد قەرە مێژووی گوندی پشتئاشان چەند زانیاریەک لەسەر ئەم گوندە سەرەتا گوندی پشتئاشان ناوەکەی تەعبیرە لەخۆی کە لە پشتئاشان هەڵکەوتووە مێژووی ئەم گوندە بۆ سەدان ساڵ پێش ئێستا دەگەرێتەوە کە تائێستا تاریخی ئەم گوندە لای هیچ کەس دیاری نییە سنوری جوگرافیای لە بن چیای قەندیل هەڵکەوتووە سەر …\nقەڵای وسوو ئاسكە .\nڕێباز مام شۆڕش تۆپ ستۆر, گوند ناسی 91\nقەڵای وسوو ئاسكە . قەندیل24: عومەر ئیسماعیل پاشماوەی ئەو قەڵایە دەكەوێتە دیوی پشدەری دەربەندی (رەمكان)، كە لەئێستادا بەدەربەندی رانیە ناودەبرێت و هەردوو چیای ئاسۆس و كێوەڕەش و ناوچەكانی پشدەرو مەرگەو بیتوێن لەیەكتری جیادەكاتەوە. کاتێک (خان ئەحمەد خانی یەكەم ١٦١٦-١٦٣٦ز)ی والی ئەردەڵان، بەمەبەستی فراوانكردنی سنوری میرنشینەكەی لەڕۆژی (١٦٣٦/٤/٩ز)دا هێرشیكردەسەر هۆزی بڵباس …\nگوندی باراوە، بێ پرد و نەخۆشخانە و قوتابخانە و بێ ئاوە بۆ خواردنەوە.\nڕێباز مام شۆڕش تۆپ ستۆر, گوند ناسی 50\nگوندی باراوە، بێ پرد و نەخۆشخانە و قوتابخانە و بێ ئاوە بۆ خواردنەوە. ئامادەکردنی: ڕێباز مام شۆرش گوندی باراوە دەکەوێتە سنووری ناحییەی ناودەشت، یەکێک لەو گون دانەی بەقەڵای شۆرش و خزمەتکردنی پێشمەرگە، بەڵام لە ئێستادا گوندێکە، لەو سەدان گوندانەی تائێستا خزمەتگوزاری بۆ نەکراوە. چەندین جا بۆ ئەو مەبەستە، ماڵپەری قەندیل24، …


عێراق بۆ ئه‌نجامدانی سەرژمێری سود لە ئەزمونی سەرژمێریی میسر و ئوردن وەردەگرێت\nبەغدا و هەولێر سەرقاڵی ئامادەكارین بۆ سەرژمێری و بەرپرسێكی دەستەی ئاماری هەرێمی كوردستانیش، باس لە دواگۆڕانكاریی قۆناغەكانی سەرژمێری لە عێراق و هەرێمی كوردستان دەكات و پێی وایە، هەماهەنگیی هەولێر و بەغدا لەو بارەیەوە لە قۆناغێكی باشدایە.\nئاوێنه: بە بڕیارێكی عادل عەبدولمەهدی، سەرۆك وەزیرانی عێراق، دامەزراوەكانی عێراق و دەستەی ناوەندیی ئاماری عێراق سەرپشک كراون بۆ ئەوەی لە كۆتایی ساڵی 2020 سەرژمێری لە عێراق و هەرێمی كوردستان بكرێت.\nسیروان محەمەد، سەرۆكی دەستەی ئاماری هەرێم، رایگه‌یاند "ئامادەكاریی سەرەتایی لەو بارەیەوە كراوە، ئێستا لە قۆناغی كۆبونەوە و بیروڕاگۆڕینەوەداین لەگەڵ بەغدا، چاوەڕوانیش دەكەین ئاستی كۆبوونەوەكان فراوانتر بكرێت، بۆ ئەوەی قەوارە و چوارچێوەی سەرژمێری بۆ ساڵی داهاتوو ئامادە بكرێت، هەروەها چاوەڕی دەكرێت دوو هەفتەی داهاتوو كۆبوونەوەی دووەمی دەستەی باڵای سەرژمێری لە عێراق ئەنجام بدرێت، یەكەم كۆبوونەوەش 3 مانگ پێش ئێستا بوو".\nسیروان محەمەد بۆ میدیای پارتی وتیشی "سەرژمێری 3 قۆناغە، یەكەم: ئامادەكاری. دووەم: قۆناغی جێبەجێ كردن. سێییەم: راگەیاندنی ئەنجام.\nناوبراو وتیشی: وەک دەزانن ئەم سەرژمێرییە جیاوازە، چونكە ئەم جارە بە شێوەی ئەلیكترۆنی دەبێت بۆ ئەوەی كەموكورتی نەمێنێت. هەروەها بڕیارە ئەم جارە شێوازی زۆر پێشكەوتوو لە سەرژمێریدا پەیڕەو بكرێت و بۆ ئەم مەبەستەش سوود لە ئەزموونی سەرژمێریی میسر و ئوردن وەردەگیرێت، كە لە ساڵی 2015 و 2017 و ئەنجامیان دا، ئێمەش وەک هەرێمی كوردستان لەگەڵ تیمی عێراق سەردانی ئەم دوو وڵاتەمان كردووە و زانیاریمان لەو بارەیەوە دەست كەوتووە و وەختێكی كەممان ماوە بۆ ئامادەكاری، بۆیە دەبێت هەوڵەكان بۆ سەرژمێری چڕ بكرێنەوە".\nناوبراو راشیگەیاند: "دەستەی ئاماری هەرێم لەگەڵ بەڕێوەبەراتییەكان و وەزارەتەكان لەسەر خەتە بۆ ئەوەی دەستەی باڵای سەرژمێری لە كوردستان دروست بكرێت، بۆ ئەم مەبەستەش وەزارەتی ناوخۆ و تەندروستی و پەروەردە و وەزارەتەكانی دیكە بەشدارن و كە ئەم دەستەیە پێک هێنرا، دەتوانێت سەرپەرشتیی هەموو قۆناغەكانی سەرژمێری لە كوردستان بكات".\nسیروان محەمەد دەشڵێت: "رەنگە مانگی 11ی ساڵی 2020 سەرژمێری دەست پێ بكات".


چۆنیەتی پاشەکەوتکردنی ناوەکان لە ئایفۆن ؟ - Yeane.Org ماڵپەری یانی\nئامانج لەم هەنگاوانەی خوارەوە ئەوەیە کەوا نوسخەیەکی ناوەکانی ناو مۆبایلەکەمان پاشەکەوت بکەین نەوەک مۆبایلەکەمان لێ وون ببێت یاخود تێک بچێت یان هەر شتێکی تر . ناوەکان پاشەکەوت دەکرێن بە وێنە و هەموو زانیاریەکانیەوە . وە دەتوانی دواتر بەکاریان بهێنیتەوە لەسەر ئامێرێکی تری ئایفۆن یان هەر ئامێرێکی تر کەوا بە سیستەمی ئەندرۆید کار بکات . فەرموون لەگەڵم بن بۆ جێبەجێکردنی هەنگاوەکان\n1 – لە کۆمپیوتەرەکەت ماڵپەری www.icloud.com بکەوە\n2 – هەمژارە تایبەتەکەت داخل بکە کەوا لەسەر ئایفۆنەکەت کاری پێ دەکەیت\n3 – ناوەکان دیاری بکە Contacts\n4 – هەموو ناوەکان دەبینی کەوا لە ناو ئامێرەکەتدا هەن . هەردوو دوگمەی Ctrl+A دابگرە لە ویندۆز و Command+A لەسەر ئامێرەکانی ماک\n5 – لە خوارەوە لای چەپ کلیک بکە لەسەر ئایۆنی Settings و Export vCard دیاری بکە و لە ناو کۆمپیوتەرەکەت پاشەکەوتی بکە بە هەر ناوێکی کە خۆت دایدەنێیت\n. دەتوانی چەند ناوێک دیاری بکەیت کە خۆت دەتەوێت نەوەک هەموو ناوەکان\n. ئێستا لەسەر کۆمپیوتەرەکەت نوسخەیەکی ناوەکانت هەیە هەر کاتێک بتەوێت دەتوانی بەکاری بهێنیت\nچەند بەرنامەیەک لە App Store کە هەمان کار دەکەن\nچەندین بەرنامە هەیە کە هەمان کاری پاشەکەوتکردنی ناوەکان دەکەن و هەندێکیان بە پارە و هەندێکیشیان بە خۆڕاییە وە ئەوانە باشترین بەرنامەکانن\nبەرنامەی Easy Backup بەخۆڕاییە و لەگەڵ چەند تایبەتمەندیەک وەکو فلتەرکردنی ناوەکان و زۆر شتی تریش . وە دەتوانی نوسخەیەک لە ناوەکانی پاشەکەوتکراو بنێریت بە ئیمێل و هەروەها بەرنامەکە پاڵپشتی لە زمانی عەرەبیش دەکا .\nبەرنامەی My Contacts Backup یەکێکە لە بەرنامە بەناوبانگەکان لەو بوارەدا . وەشانی بە خۆڕایی هەتا 500 ناو دەتوانی پاشەکەوت بکەیت


له‌لایه‌ن: - ڕەنجدەر سەردار - به‌روار: 2022-05-16-21:53:00 - کۆدی بابەت: 1816\nدابەزینی شەکری خوێن (بە ئینگلیزی: hypoglycemia) ئەم نەخۆشییە وەک لەناوەکەی دیارە بریتییە لە کەمبوونەوەی ڕێژە و خەستی شەکر لە خوێندا، تووشبووی ئەم نەخۆشییە بڕێکی کەمتر لە شەکری گلوکۆز لە خوێنیدا هەیە بەبەراورد بە کەسێکی ئاسایی، لە کەسی ئاساییدا خەستی گلوکۆز لە خوێندا ٧٢ بۆ ١٠٩ ملی گرامە بۆ هەر دیسی لیترێک mg/dl, بەڵام لە کەسی تووشوودا خەستی گلوزکۆز کەمترە لە ٧٠ و لە زۆرینەشیاندا دەکەوێتە خوار ٥٤ـەوە پاشان نیشانەکانی نەخۆشییەکە دەردەکەوێت، هەموو ئەو خواردنانەی لە کاربۆهیدرات پێکهاتوون لەدوای هەرسکردن دەگۆڕدرێن بۆ گلوکۆز و دەکرێنە ناو خوێنەوە بۆ ئەوەی خانەکان سوودی لێ ببین و وەکوو سەرچاوەی وزە بەکاری بهێنن، کاربۆهیدرات وەکوو هەموو جۆرەکانی شیرینی، برنج، نان، سەموون، پاستا و چەندەها خواردنی تری هاوشێوە کە ئارد و نیشاستەیان تێدایە، ئەو کەسەی کەمی شەکر لە خوێنیدا هەبێت ناتوانێ سەرچاوەی وزەی پێویست بۆ خانەکانی دابین بکات و بۆیە دەبێتە هۆی دروست کردنی چەند کێشەیەک و پێویستی بە سەردانی کردنی پزیشک هەیە.\nهۆکارەکانی ڕوودانی نەخۆشییەکە\nئەم نەخۆشییە زیاتر لە تووشبووانی نەخۆشی شەکرەدا بەرچاوە لەپاش وەرگرتنی چارەسەری زیاد لە پێویست، ئەو کەسانەی نەخۆشی شەکرەیان هەیە ئەنسۆلینیان پێ دەدرێت وەک چارەسەر، ئەنسۆلین هۆڕمۆنێکە پەنکریاس دەریدەدات، هانی خانەکان دەدات شەکری گلوکۆز وەربگرن و بەمەش ڕێژەکەی لە خوێندا کەم دەکاتەوە، بە وەرگرتنی بڕێکی زۆر لە ئەنسۆلین یان ئەو دەرمانانەی دەبنە هۆی زیادکردنی دەردانی ئەنسۆلین، بڕی گلوکۆز لە خوێنی کەسەکە دادەبەزێت و تووشی نەخۆشی دابەزینی شەکری خوێن دەبێت، یانیش ئەو دەرمانانەی هەرس کردنی کاربۆهیدرات هێواش دەکەنەوە تا ڕێگری لە بەرزبوونەوە لەپڕی شەکری خوێن بکەن و دەدرێن بە تووشبووانی نەخۆشی شەکرە، بەهەمان شێوە دەبنە هۆی ئەم تێکچوونە، بەشێکی تری خەڵک کە تووشبووی نەخۆشی شەکرە نین دووچاری ئەم حاڵەتە دەبنەوە، ئەوانیش دەکرێت بەهۆی بەڕۆژووبوونەوە بێت، یانیش کەم خواردن و پشتگوێ خستنی ژەمەکان، کە ئەمەش دەبێتە هۆی کەمکردنەوەی وەرگرتنی کاربۆهیدرات و شەکر، لە هەندێک حاڵەتدا کەسەکە نەخۆشییەکی تری هەیە و بەهۆی ئەو نەخۆشییەی تری توانای خواردنی باشی نییە، یان دەکرێت بەهۆی ڕێجیمەوە بڕێکی کەم کاربۆهیدرات وەربگرێ و ڕێژەی شەکری خوێنی دابەزێت، یانیش بەهۆی ئەنجامدانی ڕاهێنانێکی زۆر و بەردەوام کە ئەمەش وا دەکات بڕێکی زۆری شەکری خوێنی بەکار بهێنێت وەکوو سەرچاوەی وزە، کە ئەم جۆرەیان پێی دەوترێت دابەزینی شەکری خوێن بەهۆی بەڕۆژووبوون Fasting hypoglycemia، کە ئەمەش حاڵەتێکە کێشەکە لە وەرگرتن و بەکارهێنانی کاربۆهیدرات و گۆڕینیەتی بۆ وزە، بەڵام هەندێک کات کەسەکە لەدوای خواردنێکی چاک و بارێکی ئاسایی دووچاری ئەم نەخۆشییە ئەبێتەوە، کە لەم حاڵەتەدا کەسەکە دابەزینی شەکری خوێنی چالاکی هەیە reactive hypoglycemia، واتە نەخۆشەکە هەر لە چەند کاتژمێری دوای نان خواردن دووچاری ئەم حاڵەتە دەبێتەوە، ئەمەش زۆربەی کات هۆکارەکەی دیاری نەکراوە، بەڵام دەکرێت نەخۆشەکە بڕێکی زۆر لە کحول بخواتەوە، بەتایبەتی لەکاتێکدا کە چەند کاتژمێرێکە هیچ خواردنێکی هەڵگری کاربۆهیدراتی نەخواردووە، هاوکات دەگونجێت کەسەکە هەڵگری نەخۆشییەکی تر بێت، وەکوو نەخۆشییەکان دڵ، گورچیلە و پەنکریاس، یانیش پێشتر نەشتەرگەری گەدە و ڕیخۆڵەی کردبێت، چونکە لەوانەیە کەسەکە کێشەی لەگەڵ هەرسکردن و هەڵمژینی کاربۆهیدرات هەبێت بەهۆی نەشتەرگەرییەکە، هەروەها دەگونجێ کەسەکە نەخۆشییەکی بۆماوەیی تایبەت بە بەکارهێنانی گلوکۆز هەبێ inherited metabolic disorders, وەکوو ئەوەی بڕێکی زۆر گلوکۆز بەکاربهێنێت لەشی یانیش نەتوانێ هەندێک سەرچاوەی وەکوو گالەکتۆز و گلیسڕۆڵ و فروکتۆز بکات بە گلوکۆز، یانیش بڕێکی زۆر هۆڕمۆنی ئینسۆلین بەرهەم بهێنێت، کە ئەمانە دەکرێت ببن بە نەخۆشییەکی ژێر کەوتوو و کەمی شەکر وەکوو نیشانەیەکی نەخۆشی دەرکەوێت بۆ ئەو نەخۆشییە، یانیش ئەگونجێ کەسەکە لوو یان دومەڵی هەبێت لە لەشیدا و گەشەبسەنێت بەمەش کەسەکە دووچاری دابەزینی شەکری خوێن ببێتەوە.\nکەسی تووشبوو بە نەخۆشی دابەزینی شەکری خوێن هۆڕمۆنەکانی گلوکاگۆن و ئیپینفیرین و کۆرتیزۆڵ لە لەشیدا دەردەدرێن، بۆ ئەوەی هەڵسن بە بەرزکردنەوەی خەستی گلوکۆز لە خوێندا، بەڵام لەبەر ئەوەی هۆڕمۆنی ئیپینفیرین و کۆرتیزۆڵ لەحاڵەتی سترێس و لەناکاودا دەردەدرێن، بۆیە کەسەکە نیشانەکانی سترێسی تیادا دەردەکەوێت.\nپاشان چەند نیشانەیەکی تری تیادا دەردەکەوێت، دەورووبەری لێوی مێروولە دەکات، هەست بەبرسێتی دەکات بەهۆی دەردرانی هۆڕمۆنەکانی برسێتی لە لەشیدا وەکوو وەڵامدانەوەیەک بۆ کەمی گلوکۆز، هەست بە بێهێزی دەکات چونکە بەشەکانی لەشی بڕی تەواوی گلوکۆز وەرناگرن و بەمەش بڕی تەواوی وزە بەرهەم ناهێنێت، هەروەها سەرئێشەی لەگەڵ دەبێت، هاوکات لەوانەیە تووشی کەمبوونەوەی phـی خوێن و ترشبوونی مێتابۆلیکی بکات metabolic acidosis, کە ئەمەش بۆ خۆی نەخۆشییەکی ترە و کۆمەڵێک زیانی تر بە جەستە دەگەیەنێت.\nلەهەمان کات دا کەسی تووشبوو ئەگەر پشت گوێی بخات، ئەوە ڕێژەی شەکر لە خوێنیدا زۆر دادەبەزێت و نەخۆشییەکە توندتر و مەترسیدارتر دەبێت، ئەمیش دەکرێ بەهۆی کەمتەرخەمی کەسەکە بێت، یانیش بەهۆی خواردنەوە کحولیەکان کە نەخۆشەکە بێ ئاگا دەکات لە نیشانە سەرەتاییەکان، یانیش بەهۆی زۆر دووبارە بوونەوەی نەخۆشییەکە، هەروەها دەگونجێت دابەزینی شەکری خوێن لەماوەی خەوتندا ڕووبدات و لەوانەیە کەسەکە بەخەبەر نەکاتەوە و وابکات کەسەکە هەست بە نیشانەکانی نەخۆشییەکە نەکات.\nبەهۆی ئەوەی ناوەندە کۆئەندامی دەمار واتە مێشک و دڕکەپەتک، سەرچاوەی وزەی سەرەکییان بریتییە لە شەکری گلوکۆز، ئەوان لەگەڵ خڕۆکە سوورەکانی خوێن ناتوانن چەوری و پڕۆتین بەکار بهێنن بۆ دەسکەوتنی وزە، لە حاڵەتی تونددا کەسەکە زیان بە ناوەندە کۆئەندامی دەماری ئەگات بەتایبەتی مێشکی، ناتوانێ بەشێوازی گونجاو قسەبکات، بینینێکی ناتەواوی دەبێت و دەگونجێ هەر شتێک بەدووان ببینێت، پاشان لەوانەیە تووشی سپی بوونی ڕەنگ pallor ببێت بەهۆی مردنی ژمارەیەک لە خڕۆکە سوورەکانی، ڕۆشتنێکی ناتەواوی دەبێت، دەگونجێ لەحاڵەتی زۆر تونددا لە ناکاو تووشی لەهۆشخۆچوون و بێ ئاگایی و حاڵەتی کۆما ببێت و بەرەو مردنی ببات، بۆیە پشتگوێ خستنی بەبێ چارەسەر نەخۆشییەکە دەکات بە نەخۆشییەکی کوژەر.\nدەستیشان کردنی نەخۆشییەکە\nنەخۆشییەکە زۆر بەسادەیی دەستنیشان دەکرێت لەڕێگەی پێوانی خەستی گلوکۆزەوە لە خوێندا بە پشکنینی خوێن، بە ئامێری گلوکۆمیتەر glucometer کە دڵۆپێک لە خوێنی کەسەکە لەسەری پەنجەی وەردەگرێت و ڕێژەی شەکرەکەی دەپێوێت، بەڵام لە هەندێک حاڵەتدا کە نازانرێت سەرچاوەی نەخۆشییەکە چییە، دەگونجێت چەند پشکنینێکی تر بۆ کەسەکە بکرێت تا هۆکاری سەرەکی تێکچوونەکە دەست نیشان بکرێت، بۆ نموونە دەکرێت پشکنینی هەندێک ماددە بکرێت لە خوێندا کە لەکاتی گۆڕینی گلوکۆز بۆ وزە دروست دەبن، لەماوەیەکدا کە هیچ کاربۆهیدراتێکی تێدا نەخوات کەسەکە، بە زیادبوونی خەستی هەر ماددەیەک ئەوە دەردەکەوێت کە کەسەکە ئەو ئەنزیمەی دەبوو ئەو ماددەیە بگۆڕێ کێشەی هەیە لە لەشیا و نەخۆشییەکی بۆ ماوەیی هەیە، دەکرێت پشکنین بۆ هۆڕمۆنی ئەنسۆلین و گلوکاگۆن و کۆرتیزۆڵ و هۆڕمۆنی گەشە بکرێت هەر لەو ماوەیەدا، چەنەها پشکنینی تریش دەکرێن بە مەبەستی دەست نیشانکردنی سەرچاوەی نەخۆشییەکە.\nچارەسەری سەرەتایی نەخۆشییەکە بریتییە لە خواردنی شتێکی شیرین، شەربەتێکی شیرین یان نەستەلەیەک یان هەر شتێک کە شیرین بێت و کاربۆهیدراتی سادەبێت تا خێرا هەرس بکرێت و شەکری خوێن بەرز بکاتەوە، کاربۆهیدراتی ئاڵۆز وەکوو برنج و سەموون باش نییە چونکە درەنگ هەرس دەبێت، پاشان دوای خواردنی دووبارە پشکنینی خەستی گلوکۆز لە خوێندا پێویستە بۆ دڵنیابوونەوە لە بەرز بوونەوە باشبوون، ئەگەر هێشتا خەستی گلوکۆزی خوێن نزم بوو پێوستە ١٥ خولەک بوەستێت و هەمان کردار ئەنجام بدرێتەوە و دووبارە و سێبارە بکرێتەوە تا خەستی گلوکۆز ئاسایی دەبێتەوە و دێتەوە مەودای ئاسایی خۆی، ئەگەر کاتی ژەمی داهاتوو کاتژمێرێک یان زیاتر دووربوو دەبێت کەسەکە شتێکی شیرین لەگەڵ خۆیا هەڵگرێت بۆ حاڵەتی پێویست، پاشان دەبێت هۆکاری نەخۆشییەکە چارەسەر بکرێت، بۆ کەسانی نەخۆشی شەکرە پزیشکەکە بەگوێرەی نەخۆشەکەی بڕی دەرمانەکە کەم دەکاتەوە، هاوکات ئەو کەسانە ئەگەر هەمیشە شتێکی شیرین لەگەڵ خۆیان هەڵگرن کارێکی زۆر باش دەکەن، بە ڕەچاوکردنی دەرکەوتنی لەناکاوی نەخۆشییەکە، بۆ ئەو کەسانەی ڕاهێنان دەکەن دەبێت یان ڕاهێنان کەم بکەنەوە یان بڕێکی زیاتر کاربۆهیدرات وەربگرێت وەکوو سووکە ژەمێک پێش نان خواردن یانیش خواردنی نەستەلەیەک یان شیرینییەک بەر لە ڕاهێنان، بۆ هەندێک نەخۆش کە دەخۆنەوە دەبێت خواردنەوەی کحول کەم بکەنەوە و هاوکات کاربۆهیدراتیش لەگەڵ کحولەکەیا بخۆن، بۆ هەندێک لەخەڵکی چارەسەر تایبەت بە نەخۆشییە ژێرکەوتووەکە دەدرێت بەگوێرەی حاڵەتەکەی، بەڵام لەحاڵەتی زۆر تونددا، دەبێت گلوکاگۆن وەکوو چارەسەر بە نەخۆشەکە بدرێت، گلوکاگۆن هۆڕمۆنێکە پەنکریاس دەری دەدات و دەبێتە هۆی بەرزکردنەوەی خەستی گلوکۆز لە خوێندا، ئەو کەسانەی دابەزینی شەکری خوێنیان هەیە دەکرێت گلوکاگۆن بە دەرزی یان سپڕای دەم بدرێت پێیان، ئەم کەسانەش دەبێت بە خێزان و هاوڕێ و کەسانی سەر کارەکانیان بڵێن کە چۆن گلوکاگۆنەکە بەکاربهێنن بۆ ئەوەی لە حاڵەتی لەناکاوی لەهۆشخۆچووندا خێرا پێی بدرێت.\nبابه‌ته په‌یوه‌ندیداره‌كان به : دابەزینی شەکری خوێن


جیهان, ٢٧ ی مانگی دوو ٢٠١٩\nسەرۆک ترامپ و ڕێبەری کۆریای باکور کۆدەبنەوە\nسەرۆکی ویلایەتە یەکگرتووەکانی ئەمەریکا جارێکی دیکە و لە پاش هەشت مانگ لەگەڵ ڕێبەری کۆریای باکور کۆبۆوە بە مەبەستی گەیشتن بە ڕێکەوتنێک بۆ دەستبەرداربوونی پـیۆنگیانگ لە چەکی ناوکی\nپاکستان دوو فڕۆکەی هیندی دەخاتە خوارەوە\nوتەبێژی هێزە چەکدارەکانی پاکستان وتی وڵاتەکەی دوو فڕۆکەی هیندییان خستۆتە خوارەوە، ئەمەش دوو ڕۆژ دوای ئەوەی فڕۆکە جەنگییەکانی هیندستان بۆ یەکەمین جار لە دوای جەنگی 1971 ەوە هێرشی ئاسمانیان لە ناو پاکستاندا ئەنجامدا\nتاڵیبان : پێکدادانەکانی نێوان هێندستان و پاکستان کاریگەری دەبێت بۆ سەر پڕۆسەی ئاشتی ئەفغانستان\nتاڵیبان هۆشیاریدا لەوەی پێکدادانەکانی نێوان هیندستان و پاکستان کاریگەرییان دەبێت لەسەر پڕۆسەی ئاشتی ئەفغانستان و داوای لە هیندستان کرد ئەرکە سەربازییەکانی ڕابگرێت دوای ئەوەی هێرشێکی ئاسمانی کردە سەر بنکەیەکی توندڕەوان لەناو پاکستاندا\nواشنتن داوا لە ئەنجومەنی ئاسایش دەکات دەنگدانێک ئەنجام بدات سەبارەت بە ڕەوانەکردنی یارمەتی بۆ ڤەنزوێلا\nئەندامێکی نوێنەرایەتی ئەمەریکا لە نەتەوە یەکگرتووەکان وتی ئەمەریکا داوا لە ئەنجومەنی ئاسایشی نێودەوڵەتی دەکات لەم هەفتەیەدا دەنگدانێک ئەنجام بدات لەسەر پڕۆژ بڕیارێک کە ڕێگە بە گەیشتنی یارمەتییە مرۆییەکان دەدات بۆ ناو ڤەنزوێلا.\nسەرۆک ترامپ لەگەڵ سەرۆکی ڤێتنام کۆدەبێتەوە\nسەرۆکی ویلایەتە یەکگرتووەکانی ئەمەریکا لەگەڵ سەرۆکی ڤێتنام کۆبۆوە و پـێکەوە لەسەر چەند گرێبەستێکی ئابوری ڕێکەوتن\nپاریس چاوەڕێی زانیاری زیاتر دەکات سەبارەت بەو سەربازە ئەمەریکیانەی لە سوریا دەمێننەوە\nوەزیری دەرەوەی فەڕەنسا ژان ئیڤ لۆدغیان ڕایگەیاند وڵاتەکەی چاوەڕێی زانیاری زیاتر دەکات سەبارەت بەو سەربازانەی کە ئەمەریکا لە سوریا دەیانهێڵێتەوە پێش ئەوەی پاریس بڕیار بدات هێز بنێرێت بۆ پاراستنی هێزە کوردییەکانی سوریا\nسەرۆک ترامپ دەڵێت شیانی هەیە کۆریای باکور ئایندەیەکی گەشی هەبێت ئەگەر دەستبەرداری چەکی ناوکی ببێت\nسەرۆکی ویلایەتە یەکگرتووەکانی ئەمەریکا دەڵێت ئەگەربێت و کۆریای باکور دەستبەرداری چەکی ناوکی ببێت، ئەوا شیانی هەیە ئایندەیەکی گەشی هەبێت.\nئەمەریکا و تاڵیبان دانوستانەکانی ئاشتیان دەست پێکردەوە\nبەرپرسانی نزیک لە دانوستانەکانی ئاشتی ئەفغاناستانەوە وتیان بەرپرسانی ئەمەریکا و تاڵیبان ڕۆژی سێشەممە دەستیان کردۆتەوە بە دانوستانەکانیان بەڵام ئەمجارە دانوستانەکان لە بەرزترین ئاستیدا دەبێت و وردەکاریی زیاتری تێدا دەبێت سەبارەت بە کشانەوەی هێزە بیانییەکان لە ئەفغانستان و ڕووبەڕووبوونەوەی تیرۆر\nوەزیری دەرەوەی ئەمەریکا لەگەڵ جێگری سەرۆک وەزیری ڤێتنام کۆدەبێتەوە\nمایک پەمپـێیۆ وەزیری دەرەوەی ئەمەریکا ئەمڕۆ سێشەممە لە هانۆی پایتەختی ڤێتنام لەگەڵ فام بینه مینە جێگری سەرۆک وەزیر و وەزیری دەرەوەی ئەو وڵاتە کۆبووەوە\nهیندستان دەڵێت فڕۆکە جەنگیـیەکانی هێرشێکی ئاسمانیـیان کردووەتە سەر کەمپـێکی توندڕەوان لە ناو خاکی پاکستان و لە ئاکامدا بە سەدان توندڕەو کوژراون\nڕۆژنامەی سەنی بەڕیتانی بڵاویکردەوە سەرۆک وەزیری بەڕیتانیا تێریزا مەی بە فەڕمی ڕایدەگەیەنێت بەدووری دەزانێت وڵاتەکەی بەبێ ڕێکەوتن لە یەکێتی ئەوروپا جیاببێتەوە


<< < یەکەم پوختەی مێژوو 4 > >>\n١ نەوەکانی یەهودا:\n٢ ڕەئایای کوڕی شۆڤاڵیش یەحەتی بوو، یەحەتیش ئەحومەی و لاهەدی بوو، لەمانیشەوە خێڵەکانی چۆرعاتی دروستبوون.\n٣ ئەمانەش کوڕەکانی عێتام بوون:\nیەزرەعیل، یەشما و یەدباش، ناوی خوشکەکەشیان هەچەلەلپۆنی بوو. ٤ پەنوئێلیش باوکی گەدۆر و عێزەریش باوکی حوشا بوو.\n٥ ئەشحووری باوکی تەقۆعە دوو ژنی هەبوو، حەلا و نەعەرا.\n٦ نەعەراش ئەحوزام، حێفەر، تێمەنی و هەئەهەشتاری بۆ خستەوە، ئەمانە نەوەکانی نەعەرا بوون.\n٧ کوڕەکانی حەلا:\nچەرەت، چۆحەر و ئەتنان. ٨ قۆچیش باوکی عانوڤ و هەچۆڤێڤا بوو، هەروەها باپیرە گەورەی خێڵەکانی ئەحەرحێلی کوڕی هاروم بوو.\n٩ یەعبێچیش لە براکانی پایەدارتر بوو و دایکیشی ناوی لێنا یەعبێچ* ، گوتی: «چونکە بە ئازارەوە بووم.» ١٠ یەعبێچ بۆ خودای ئیسرائیل هاواری کرد و گوتی: «خۆزگە بەڕاستی بەرەکەتدارم دەکەیت و سنوورەکانم فراوان دەکەیت و دەستت لەگەڵمدا دەبێت هەتا لە خراپە بمپارێزیت و ئازارم نەدات.» خوداش ئەوەی پێدا کە داوای کرد.\n١١ کەلووڤی برای شوحاش مەحیری بوو، مەحیریش باوکی ئەشتۆن بوو، ١٢ ئەشتۆنیش بێت‌ڕافا و پاسێیەح و تەحینای باوکی عیر ناحاشی* بوو. ئەمانەش پیاوانی ڕێخا بوون.\n١٣ کوڕەکانی قەنەز:\nحەتەت و مەعۆنۆتەی. ١٤ مەعۆنۆتەیش عۆفرای بوو و\nکە باوکی گێی حەراشیم* بوو، شوێنەکەش ناوی ئەوە بوو چونکە دانیشتووانەکەی پیشەوەر بوون.\n١٥ کوڕەکانی کالێبی کوڕی یەفونە:\n١٦ کوڕەکانی یەهەلەلئێل:\n١٧ کوڕەکانی عەزرە:\nیەتەر، مەرەد، عێفەر و یالۆن. یەکێک لە ژنەکانی مەرەد بە مریەم و شەمەی و یەشباحی باوکی ئەشتەمۆعی سکی پڕ بوو، ١٨ ئەمانە کوڕەکانی بیتیای کچی فیرعەون بوون، کە مەرەد هێنای، ئەو ژنەشی کە لە هۆزی یەهودا بوو، یەرەدی باوکی گەدۆر و حەڤەری باوکی سۆخۆ و یەقوتیێلی باوکی زانۆوەحی خستەوە.\n١٩ هۆدیا خوشکی نەحەمی هێنا و ئەم کوڕانەی بوو:\n٢٠ کوڕەکانی شیمۆن:\n٢١ کوڕەکانی شالەحی کوڕی یەهودا ئەمانە بوون:\nئێری باوکی لێخا؛ لەعدای باوکی مارێشا، هەروەها باپیرە گەورەی ئەو بنەماڵانە بوو کە کاری کەتانیان دەکرد و لە بێت‌ئەشبێعە دەژیان؛ ٢٢ یۆقیم؛ خەڵکی کوزێڤا؛ لەگەڵ یۆئاش و ساراف، ئەوانەی کە لە مۆئاب و یاشوڤی لەحەم فەرمانڕەوایەتییان دەکرد. ئەم ڕەچەڵەکنامەیە لە کۆنەوە تۆمار کرابوو. ٢٣ ئەوانە ئەو گۆزەکەرانە بوون کە دانیشتووانی نەتاعیم و گەدێرا بوون، لەوێدا نیشتەجێ بوون و کاریان بۆ پاشا دەکرد.\n٢٤ نەوەکانی شیمۆن:\n٢٥ شەلوم کوڕی شائوول بوو، میبسام کوڕی شەلوم، میشماع کوڕی میبسام.\n٢٦ نەوەکانی میشماع:\n٢٧ شیمعیش شازدە کوڕ و شەش کچی هەبوو، بەڵام براکانی کوڕی زۆریان نەبوو و هەموو خێڵەکانیشیان وەک نەوەی یەهودا زیادیان نەکرد. ٢٨ لە بیری شابەع، لە مۆلادا، لە حەچەر شوعال، ٢٩ لە بیلهە، لە عەچەم، لە تۆلاد، ٣٠ لە بتوئێل، لە حۆرما، لە چیقلەگ، ٣١ لە بێت‌مەرکاڤۆت، لە حەچەر سوسیم، لە بێت‌برئی و لە شەعەرایم نیشتەجێ بوون. ئەمانە شارۆچکەکانیان بوون، هەتا کاتی بەپاشابوونی داود. ٣٢ دەوروبەریشیان عێتام، عەین، ڕیمۆن، تۆخەن و عاشان، پێنج شارۆچکە بوون. ٣٣ لەگەڵ هەموو گوندەکانیان لە چواردەوری ئەو شارۆچکانە هەتا بەعەلات. ئەمانە شوێنی نیشتەجێبوونیان بوون، ئەمانیش ڕەچەڵەکنامەیان تۆمار کرابوو.\n٣٤ مەشۆڤاڤ، یەملێک، یۆشای کوڕی ئەمەسیا، ٣٥ یۆئێل، یێهوی کوڕی یۆشیڤیای کوڕی سەرایای کوڕی عەسیێل، ٣٦ هەروەها ئەلیۆعێنەی، یەعقۆڤا، یەشۆحایا، عەسایا، عەدیێل، یەسیمیێل، بەنایا و ٣٧ زیزای کوڕی شیفعیی کوڕی ئەلۆنی کوڕی یەدایای کوڕی شیمریی کوڕی شەمەعیا.\n٣٨ ئەمانە کە ناویان هاتووە، سەرۆک خێڵەکانیان بوون و بنەماڵەکانیان زۆر پەلیان هاویشتووە، ٣٩ بۆ گەڕان بەدوای لەوەڕگا بۆ مەڕوماڵاتەکانیان هەتا ڕۆژهەڵاتی دۆڵەکە ڕۆیشتن هەتا گەیشتنە گەدۆر. ٤٠ ئینجا لەوەڕگایەکی بەپیت و چاکیان دۆزییەوە و خاکەکەش بەرفراوان و ئاشتی و ئاسوودەیی تێیدا بەرقەرار بوو، هەروەها هەندێک لە حامییەکان پێشتر لەوێ نیشتەجێ بوون.\n٤١ ئەوانەی ناویان هاتووە، لە ماوەی پاشایەتی حەزقیای پاشای یەهودا هاتن و پەلاماری چادرەکانی حامییەکان و ئەو مەعونییانەیان دا کە لەوێدا بوون و بە تەواوی قڕیان کردن* . هەتا ئەمڕۆش هیچ مەعۆنییەکی لێ نییە، بەڵکو لە جێی ئەوان نیشتەجێ بوون، چونکە لەوێدا لەوەڕگای لێبوو بۆ مەڕوماڵاتەکانیان. ٤٢ هەروەها لەوان لە نەوەی شیمۆن پێنج سەد پیاو چوون بۆ ناوچە شاخاوییەکانی سێعیر، بە ڕابەری کوڕەکانی یەشعی کە ئەمانە بوون: پەلەتیا، نەعەریا، ڕفایا و عوزیێل. ٤٣ لە پاشماوەی عەمالێقییە هەڵاتووەکانیان دا و هەتا ئەمڕۆ لەوێدا نیشتەجێ بوون.


ئيران سوپاسگوزارى له عراق ئه‌كا: كيشه له‌باره‌ى زياره‌تكاره‌يلمان نيه - شـه‌فـه‌ق نيـوز\nئيران سوپاسگوزارى له عراق ئه‌كا: كيشه له‌باره‌ى زياره‌تكاره‌يلمان نيه\nشه‌فه‌ق نيوز/ عه‌بدولڕه‌زا ره‌حمانى فه‌زڵى وه‌زير ناوخوه‌يى ئيرانى، بارودوخ ئه‌منى له عراق وه خاس تاريف كرد و باسيش له هاوكارى حكومه‌ت عراقى كرد له هه‌ماهه‌نگى ئه‌را زياره‌ت چله‌ى ماته‌مينى ئيمام حسێن(س . خ).\nفه‌زڵى له چوارچێوه‌ى زياره‌ته‌گه‌ى ئه‌را مه‌رزه‌يل ميهرام و شه‌لامچه وت: ئيمه وه‌گشت توانايه‌يلمان كار له‌باوه‌ت زياره‌تكاره‌يل ئه‌كه‌يم و باسيش له بوار ئه‌منى كرد ك يه‌كيگه له مه‌سه‌له‌يل بنه‌ڕه‌تى.\nفه‌زڵى هه‌ميش وت: عراق ها بارودوخ خاسيگ له‌ڕوێ ئه‌منى و راپۆرت له‌باره‌ى كه‌فتنه‌وه‌ى كيشه‌يل ئه‌منى نيه‌و حكومه‌ت عراقييش هاوكارى خاسيگ داشتگه له سه‌ره‌تاوه‌و ديداره‌يليگ هه‌ن له‌ناونى وه‌رپرسه‌يل په‌يوه‌نديدار سه‌باره‌ت وه زياره‌ت چله.


عه‌بادى ده‌ستپێشخه‌ریه‌كى6 خاڵى راده‌گه‌یه‌نێت بۆ ده‌ربازبوون له قه‌یرانى وڵات\nحه‌یده‌ر عه‌بادى سه‌رۆكی هاوپه‌یمانی نەسر ده‌ستپێشخه‌ریه‌كی شه‌ش خاڵى بۆ ده‌ربازبوون له دۆخی ئێستای عێراق راده‌گه‌یه‌نێت و داوای پێكهێنانی حكومه‌تێكی بێ لایه‌ن به‌به‌شدارى چالاكوانان ده‌كات .\nعه‌بادى ئه‌مڕۆ چوارشه‌ممه له به‌یانامه‌یه‌كدا كه ده‌ستى ئاژانسى هه‌واڵى عێراقى (اه‌ع) كه‌وتووه داواى له سه‌رجه‌م لایه‌نه‌كان به به‌رپرسیارێتییه‌وه هه‌ڵسوكه‌وت بكه‌ن و هه‌نگاوبنێن بۆ تێپه‌ڕاندنی قه‌یرانه‌كان و پێویستیشه به‌گیانی لێبورده‌ی و دور له‌به‌رژه‌وه‌ندی تایبه‌ت و ململانێ كاربكه‌ن".\nوتیشى بۆ ده‌رچون له قه‌یرانی متمانه‌و بۆشایی ده‌سه‌ڵات له چوارچێوه‌ی هه‌ستكردن به به‌رپرسیارێتی نیشتمانی ده‌ستپێشخه‌ری ده‌كه‌ن كه له‌لایه‌ن سه‌رۆك كۆماری عێراق كه‌سایه‌تیه‌كی سه‌ربه‌خۆ و به‌توانا له ماوه‌ی 15 رۆژدا بۆ پێكهێنانی حكومه‌ت رابسپێردرێت، وپێكهێنانى حكومه‌تێكى بچوككراوه بۆ ماوی ساڵێك به مه‌به‌ستى به‌رێه‌بردنى وڵات له قۆناغى راگوزه‌ر".\nئاماژه‌ى به‌وه كرد له میان ده‌ستپێشخه‌ریه‌كه ئاماده‌كاری بێت بۆ ئه‌نجامدانی هه‌ڵبژاردنى پاك و به‌به‌شدارى یۆنامى كه له2020/12/31 تێپەڕنەکات، و هه‌روه‌ها داواى كرد كه سه‌رۆك وه‌زیرانى راسپێردراو حكومه‌تێك پێكبهێنێت دوور بێت له پشك پشكێنه و ئه‌من و ئاسایش به‌رپا بێت و چه‌ك له ده‌ستى ده‌وڵه‌ت بێت و ئه‌و كه‌سانه‌ى تاوانیان ئه‌نجامداوه دژى خۆپیشانده‌ران راده‌ستى یاسا بكرێت، و سه‌رجه‌م كه‌سه به‌توانا و لێهاتوه‌كان به‌شدار بن له پێكهێنانى حكومه‌ت ".\nئاماژه‌ى به‌وه كرد لیژنه‌یه‌كى سێ قۆڵى له حكومه‌ت و یۆنامى و خۆپیشانده‌ران پێكبهێنرێت بۆ به‌رێوه‌بردنى كاره‌كانى ئه‌نجامدانى هه‌ڵبژاردن ولیژنه‌یه‌كى دیكه‌ش پێك بێت بۆ لێكۆڵینه‌وه كردن له كوشتنى خۆپیشانده‌ران و هێزه ئه‌منیه‌كان.


ڤیدیۆ: گێژه‌ڵووكه‌ی میكۆنو دەگاتە هەرێمی كوردستان؟\nهەواڵ / کوردستان :: 27/05/2018 :: 26821 جار بینراوە\nلێپرسراوی ڕاگه‌یاندنی به‌ڕێوەبه‌رایه‌تی گشتی كه‌سناسی و بوومه‌له‌رزه‌زانی هه‌رێمی كوردستان، ئاشكرایده‌كات، ئه‌و گێژه‌ڵووكه‌یەی وڵاتانی عوممان و یه‌مه‌ن و سعودیه‌ی گرتوەته‌وە، ناگاته هه‌رێمی كوردستان و عێراق.\nله گرته‌یه‌كی ڤیدیۆییدا، ئه‌ژی چه‌تۆ حه‌سه‌ن، شاره‌زای بواری فه‌له‌كناسی و لێپرسراوی ڕاگه‌یاندنی به‌ڕێوەبه‌رایه‌تی گشتی كه‌سناسی و بوومه‌له‌رزه‌زانی هه‌رێمی كوردستان، روونیدەكاتەوە "ئه‌و گێژڵووكه‌یەی چه‌ند وڵاتێكی عه‌ره‌بی گرتوەتەوە، به‌هۆی له‌ده‌ستدانی هێز و تواناكه‌یەوە ڕه‌نگه ببێتەهۆی بارانبارینێكی به‌خوڕ له باشووری عێراق".\nئه‌وه‌شی خسته‌ڕوو، ئه‌م گێژه‌ڵووكه‌یە دووره له ده‌ریا و زه‌ریاكان، بۆیه ئه‌سته‌مه بگاته هه‌رێمی كوردستان و عێراق، چونكه له 50%ی توانسته‌كه‌ی له‌ده‌ستداوه و چالاكی ئه‌و بایه به‌ره‌و كه‌مبوونه‌وه چووه.


لە عێراق دەست بە دابەشکردنی موچەی مانگی ١٠ دەکرێت - باسک نێت\nدەستپێك/ ئابووری/لە عێراق دەست بە دابەشکردنی موچەی مانگی ١٠ دەکرێت\nلە عێراق دەست بە دابەشکردنی موچەی مانگی ١٠ دەکرێت\nئەندامێکی لیژنەی دارایی پەرلەمانی عێراق رایگەیاند، “لە ماوەی چەند کاتژمێری داهاتوودا دەست بە خەرجکردن و دابەشکردنی موچەی فەرمانبەران دەکرێت”، بەوپێیەش لەماوەی هەفتەی داهاتوودا دەبێت عێراق ٣٢٠ ملیارەکەی هەرێم بنێرێت و لە هەرێمیش دەست بە دابەشکردنی موچە بکرێت.\nئه‌حمه‌د جبوری ئه‌ندامی لیژنه‌ی دارایی په‌رله‌مانی عێراق له راگه‌یه‌ندراوێكدا بڵایکردەوە و تیایدا هاتووە، له‌كۆبوونه‌وه‌ی دوێنێیان له‌گه‌ڵ مسته‌فا كازمی سه‌رۆك وه‌زیرانی عێراق و به‌شێك له به‌رپرسان له‌سه‌ر تێپه‌ڕاندنی یاسای قه‌رز رێككه‌وتوون و بڕیاره له چه‌ند كاتژمێری داهاتوودا دابه‌شكردنی موچه‌ی فه‌رمانبه‌ران ده‌ستپێ بكات.\nئەوەش دوای ئەوە دێت، دوای کۆبوونەوەی دوێنێی نێوان مستەفا کازمی لەگەڵ لیژنەی دارایی پەرلەمانی عێراقدا، بڕیاردرا بەوەی رۆژی پێنجشەممە دەنگ لەسەر یاسای قەرز بدەن بە دوو مەرج، کە بریتین لە:\n١- لە سبەینێوە دەست بە دابەشکردنی موچەی فەرمانبەران بکریت بەو داھاتەی لەبەردەستەدایە.\n٢- لە ماوەی کەمتر لە ٢٠ رۆژ واتا تاوەکو کۆتای ئەم مانگە موچەیەکی دیکەش دابەشبکرێت تا دۆخەکە راستبێتەوە.\nبەو پێیەش، لەدوای دابەشکردنی موچەی خۆیەوە، عێراق ٣٢٠ ملیاری بەشەبودجەی هەرێم دەنێرێت و دەبێت هەرێم دەست بە دابەشکردنی موچەی مانگی ١٠ی فەرمانبەرانی خۆی بکات.\nلە کاتێکدا کە بۆ هاوتاکردنەوەی لەگەڵ بەغدا، موچەی هەریەک لە مانگەکانی ٤ و ٥ و ٦ و ٧ و ٨ی پاشەکەوتکرد و لەگەڵ بەغدادا و موچەی مانگی ٩ی دابەشکرد.\nبەرەو قەیرانێکی نوێ…..\nدابەشكردنی نەوتی سپی لە گەرمیان دەستی پێكرد\nمحەممەد تۆفیق عەللاوی دەستلەکارکێشانەوەی لە کابینەی نوێی حکومەت راگەیاند


جەخت لەسەر هەماهەنگی نێوان عیراق و بەریتانیا دەكرێتەوە\n10/10/2018 6:01:24 PM 10 جار خوێندراوه‌ته‌وه\nئێوارەی ئەمڕۆ 10-10-2018 كۆسرەت ڕەسول عەلی جێگری سكرتێری گشتی یەكێتی نیشتمانی كوردستان لە شاری سلێمانی، پێشوازی كرد لە جۆن ویڵكس باڵیۆزی بەریتانیا لە عێراق و مارتن وار كونسوڵی بەریتانیا لە هەرێمی كوردستان.\nلە سەرەتای دیدارەكەدا باڵیۆزی بەریتانیا پیرۆزبایی گەرمی خۆی ئاراستەی یەكێتی نیشتمانی كوردستان كرد بەبۆنەی هەڵبژاردنی د. بەرهەم ساڵح بە سەرۆك كۆماری عێراق.\nلە بەشێكی تری دیدارەكەدا، جێگری سكرتێری گشتی و باڵیۆزی بەریتانیا لە عێراق باسیان لە هەنگاوەكانی پێكهێنانی حكومەتی عێراق كردو هیوایان خواست لە ئایندەیەكی نزیكدا حكومەتی نوێی عێراق بە بەشداری هەموو هێزو لایەنە سیاسییەكان پێكبهێنرێ و حكومەتێكی نیشتمانی بێ و مافی سەرجەم پێكهاتەكانی تیا پارێزراو بێ.\nباڵیۆزی بەریتانیا لە عێراق بەجێگری سكرتێری گشتی ڕاگەیاند كەپێویستە یەكێتی نیشتمانی كوردستان ڕۆڵی بەرچاوی خۆی ببینێ لە كوردستان و عێراق.\nهەڵبژاردنی پەرلەمانی كوردستان و ئەنجامەكان بەشێكی تری دیدارەكە بوو، پەیوەست بەم باسە كۆسرەت ڕەسول عەلی ڕایگەیاند كە لەژێر ڕۆشنایی كۆبوونەوەی ئەنجومەنی سەركردایەتی چاوەڕوانی ئەنجامی كۆتایی هەڵبژاردنەكە دەكەن.\nلە دیدارەكەی نێوانیان كۆسرەت ڕەسول عەلی و جۆن ویڵكس بەوردی باسیان لە پێشهات و گۆڕانكارییەكانی ناوچەكە كردو هاوكات جەختیان لە هەماهەنگی قووڵی نێوان هەردوولا كردەوە.\nM9sharazoor : نوسینگەی رۆژنامەوانی كۆسرەت رەسوڵ


سۆنی ئامارەکانی خۆی بۆ چارەکی چوارەمی ٢٠١٧ بڵاوکردەوە – کەی ئای تی ئێن\nئەندرۆید 3, شوبات 2018\nسۆنی ئامارەکانی خۆی بۆ چارەکی چوارەمی ٢٠١٧ بڵاوکردەوە\nسۆنی ئامارەکانی خۆی بۆ چارەکی چوارەمی پار بڵاوکردەوە و سەرکەوتنی ئێجگار گەورەی بە دەست هێناوە، لە ماوەی ئەو سێ مانگەدا ٣٥٠.٨ ملیار یەن(٣.٢ ملیار دۆلار) قازانجی کردووە، پێرار لە هەمان چارەکدا تەنها ٩٢.٤ ملیار یەن قازانجی کردبوو، بەو شێوەیەش قازانجی بەرز بووەتەوە بۆ نزیکەی چوار هێندە!\nئەم قازانجە زۆرە لە چارەکێکدا سێیەم باشترینی هەموو مێژووی سۆنییە و زۆر لەوە زیاترە کە شیکەرەوە و شارەزایان پێشبینییان دەکرد، سۆنی پێشبینی دەکرد لە مانگی ٤ی ٢٠١٧ تاوەکوو مانگی ٤ی ئەمساڵ ٦٣٠ ملیار یەن قازانج بکات، بەڵام دوای ئەو سەرکەوتنە گەورەیە پێشبینییەکەی زیاد کردووە بۆ ٧٢٠ ملیار یەن، ئەمەش باشترینی مێژووی کۆمپانیاکە دەبێت.\nبەشەکانی هەستەوەری کامێرا و پلەیستەیشن و سۆنی میوزیک بەرپرسی سەرەکی ئەم ژمارانەن، سەبارەت بە بەشی مۆبایل، کۆمپانیاکە لەو ماوەیەدا تەنها ٤ ملیۆن مۆبایلی ئێکسپێریای ڕەوانەی بازاڕەکان کردووە، ئەمەش دابەزینە بە ڕێژەی ٢٢٪ بە بەراورد بە ساڵی پێشتر.\nشایەنی باسیشە ئەمڕۆ وەک لە بابەتێکدا باسمان لێوەکرد(کرتە بکە بۆ خوێندنەوەی) کۆمەڵێک گۆڕانکاری لەسەر ئاستی پۆستە باڵاکانی کۆمپانیاکە ڕوویاندا.\nتاگەکان ئەندرۆید سۆنی مۆبایل هەواڵ


هەڵگرتنی بەردی زل نیشانەی نەهاویشتنێتی\nحزب و قەوارە سیاسییەکانی کوردستان بەرنامەی خۆیان بۆ هەڵبژاردنەکانی عیراق ڕاگەیاندووە و لە بانگەشەکانی چەند ڕۆژی ڕابردوودا بە شێوازی جۆراوجۆر و لە کەناڵی جیاوازەوە دەیدەن بە گوێ و چاوی دەنگدەراندا.\nئەوەی مایەی تێڕامانە، خەیاڵ و نائەقڵانیبوون و ناواقعیبوون زاڵە بەسەر زۆربەی بەرنامەکاندا، چونکە ئەوەندەی دروستکردنی خەونی جوانن، کە لە واقیعی سیاسی ئابووریی عیراقدا هاتنەدییان ئەستەمە، ئەوەندەی ئامانج لە پشتیانەوە ڕاکێشانی سەرنجی دەنگەران و بەدەستهێنانی دەنگیانە، ئەوەندە مەبەست لێیان گۆڕینی ڕاستەقینەی باری وڵات نییە.\nئەمە جگە لەوەی لە بەرنامەکان و قسەی سەرکردە و ئەندامانی قەوارەکانیشدا میکانیزمی جێبەجێکردن و هێنانەدییان ناخرێتە ڕوو. هەندێک جار بەرنامەی حیزب و قەوارەکان و کاندیدەکان ئەوەندە قەبە و هەمەلایەنن، کە جێبەجێکردنی هەندێک خاڵ، نەک ماوەی خولێکی هەڵبژاردن بەشی ناکات، بەڵکو چەندین خولی پێویستە.\nئەمەش ئەو پەندە کوردییەی بەسەردا دەسەپێ، کە دەڵێ: "هەڵگرتنی بەردی زل نیشانەی نەهاویشتنێتی".\nلەلایەکی دیکەوە داڕێژەرانی بەرنامەی هەڵبژاردنەکان دیماگۆگیانە بەش و خاڵەکانیان ڕێزکردووە و ئەجیندای هەڵبژاردن بۆ پەرلەمانی عیراق و ئەجیندای هەڵبژاردن بۆ پەرلەمانی کوردستانیان تێکەڵ بە یەکتری کردووە، ئەمەش بۆ زیادکردنی هەوادار و بەدەستهێنانی دەنگی زیاتر.\nئەگینا ئەوەی تۆزیک لە سیاسەت بزانێت، دەزانێت بەشێک لەو خاڵانەی لە بەرنامەکاندا ڕیزکراون لە کوردستان و هەڵبژاردنەکانی کوردستاندا یەکلادەکرێنەوە. بۆ نموونە، دەسەڵات وەرگرتنەوە لە هەردوو حیزبە دەسەڵاتدارەکەی کوردستان، ڕێگەگرتن لە بەهەدەردانی سامانی ژیر زەوی و سەر زەویی وڵات، بنەبڕکردنی گەندەڵی و نەهێشتنی قۆرخکاری و دەسەڵاتی بنەماڵە چەند پرسێک نین لە هەڵبژاردنەکانی عیراقدا یەکلا بکرێنەوە، بەڵکو پرسگەلی ناوخۆی کوردستانن و دەبێت لێرە یەکلا بکرێنەوە.\nبەبڕوای من، ئەو پرسانەی دەبێت هێز و قەوارە سیاسییەکان شەڕی لەسەر بکەن و جۆرێک لە هاماهەنگی لەنێوان خۆیاندا دروست بکەن بۆ بەدەستهێنانیان ئەمانەن: پاراستنی قەوارەی هەرێمی کوردستان، جێبەجێکردنی دەستوور وەک یەک پاکێج و بنیاتنانی دامەزراوە فیدڕالییەکان و دەرکردنی ئەو یاسایانەی پێویستن بۆ پرسەکە، ڕێگرتن لە دیموکراسیی زۆرینە و گەشەپێدانی دیموکراسیی تەوافوقی، دژایەتیکردنی تایەفەگەری، بەرەنگاربوونەوەی گرێدانی عیراق بە ئەجێندا هەرێمایەتیەکانەوە، زامنکردنی شایستە داراییەکانی هەرێم بەپێی سەرژمێری، دەستەبەرکردنی مافەکانی پێشمەرگە لە ڕووی موچە و چەک و ڕاهینانەوە، جێبەجێکردنی مادەی ١٤٠ بەپێی دەستوور، بە پارێزگاکردنی هەڵەبجە... ئەمانە و چەندین خاڵی دیکە.\nهاووڵاتیانی کوردستان دەبێت هوشیار و چاوکراوە بن، بە قسەی بریقدار و بەڵێنی ئارەزووبزوێن فریونەخۆن، بەڵکو چاوکراوە سەیری بەرنامەی حیزب و قەوارەکان بکەن، بزانن واقیعین یان خەیاڵی، لە خولێکی پەرلەمانیدا بەشێکی زۆریان دێتەدی یان نا، ئەجینداکە تەبایە لەگەڵ هەڵبژاردنەکانی عیراق یان نا، کام کاندیدانە دەتوانن مافەکانی خەڵکی کوردستان دەستەبەر بکەن.


فەرید یعقوب : کورسی کۆتا بە مافی خۆمان دەزانین\n2020-05-10 [04:04 AM]\nئەندامێکی پەرلەمانی کوردستان لە کەمە نەتەوەکان دەلێت لابردنی کورسی کۆتا لە پەرلەمان دوورە لە سیستەمی دیموکراسی و پێکەوە ژیان وە پێویستە یاساێکی باش دابنرێت بۆ لیستە کەمە نەتەوەکان تاوەکوو مافەکانیان زامن بکرێت .\nفرید یعقوب الیا لە فراکسیۆنی رافیدین بە ئاژانسی ھەوالی زاگرۆسی راگەیاند ئێمە دژی ئەوەین کورسی کۆتا لە پەرلەمانی کوردستان نەمێنێت وە بە مافی رەوای خۆمان دەزانین ئێمە وەکو کەمە نەتەوەکان ھەر ھەولێک ئاراستەی ئەوە بکرێت کورسی کۆتا نەمێنێت دژی پێکەوە ژیانە لە ھەرێمی کوردستان .\nفرید یعقوب گوتیشی دوای راپەرینی ھەرێمی کوردستان و دامەزراندنی پەرلەمان یاساێکی باش بۆ کەمە نەتەوەکان دەرچوو کە مافی ئێمەی تێدا چەسپاندبوو بۆیە بە ھیچ شێوەێک لەگەل ئەوەنین باس لە لابردنی کورسی کۆتا بکرێت .\nئەو ئەندامەی فراکسیۆنی رافیدەین راشیگەیاند ئێمە وەکوو فراکسیۆنی رافیدەین لە پەرلەمانی کوردستان ھەر بریارێک لە بەرژەوەندی کوردستانبێت ئەوەچدەداین ئێمە تەواو لە ھەلوێستەکانمان دا سەربەخۆین ھەموو ئەو دەنگۆیانەش رەت دەکەینەوە کەباس لەوە دەکەن ئێمە لە لایەن جیھەتێکەوە ئاراستە دەکرێین .


👁 ئەم بابەتە 4,750 جار بینراوە\n📊 50 هەزار قاتی کوردیی چینی هێنراوەتە کوردستان ئامار و راپرسی\n📅 کاتی تۆمارکردن Mar 15 2018 1:24PM\nبەرگدرووەکانی هەولێر بەم بەرە نەورۆزە بەدەست بێ ب [ زۆرتر... 👁] ✖ ✖ ✖ 0 0 ✔ 97% ✍ هـ.ب. 15-3-2018 13:24:59\n📊 لەگەڵ کردنەوەی فڕۆکەخانەکان جوڵە کەوتەوە بازاڕەکانی کوردستان ئامار و راپرسی\n📅 کاتی تۆمارکردن Mar 15 2018 9:24AM\nلەگەڵ کردنەوەی فڕۆکەخانەکانی هەرێمی کوردستان بەڕوو [ زۆرتر... 👁] ✖ ✖ ✖ 0 0 ✔ 91% ✍ ن.ئـ. 15-3-2018 9:24:47\n📊 یەکێتیی ئەوروپا سێ ملیار یۆرۆ بۆ کۆچبەران دەداتە تورکیا ئامار و راپرسی\n📅 کاتی تۆمارکردن Mar 15 2018 9:36AM\nیەکێتیی ئەوروپا بڕیاریدا بەشی دووەم لەو پارەیەی بۆ [ زۆرتر... 👁] ✖ ✖ ✖ 0 0 ✔ 91% ✍ ن.ئـ. 15-3-2018 9:36:34


د.سامان بەرزنجی: داوا لەهاووڵاتیان دەكەین بەبێ جیاوازی تكایان لێدەكەین خۆیان بپارێزن – تۆڕی میدیایی خەڵک\n2020/07/13 - 9:24 PM\nد.سامان بەرزنجی وەزیری تەندروستی هەرێم ڕایگەیاند، كۆبوونەوەیەكی گرنگ بەڕێوەچوو، حكومەتی هەرێمیش پاڵپشتی گەورەی دارایی و خۆپارێزی بووە، لەهەمان كاتدا سەرۆكی حكومەت بڕیاریدا بەپێدانی ڕێزوسوپاس و پێدانی پلە بەپزیشك و كارمەندانی تەندروستی و فەرمانبەران كە لەماوەی چوارمانگی ڕابردوو كاریان كردووە، جگە لەوەی ژمارەیەك لەكارمەندان گیانیان لەدەستداوە تائێستا زیاتر لە ۳٥۰ پزیشك و كارمەندی تەندروستی تووشبووی كۆررۆنا بەناونیشانی جیا لەنەخۆشخانەكانن و ژمارەیەكی زۆریش چاك بوونەتەوە و هیوای چاكبوونەوەش بۆ تووشبووان دەخوازین.\nدەشڵێت، ئێمە داوا لەهاووڵاتیان دەكەین بەبێ جیاوازی تكایان لێ دەكەین خۆیان بپارێزن لەبەر خانەوادە و كەس و كاریان و هەروەها هەرێمی كوردستان، چونكە بەداخەوە ئێستا ڕۆژانە بەسەدان حاڵەت تۆمار دەكرێت و ڕێژەی مردنیش بەرزبووەتەوە، تائێستاش ۹ هەزار و ٦۹٥ حاڵەت تۆماركراوە زیاتر لە ٤ هەزار حاڵەت لەنەخۆشخانەكان چارەسەر وەردەگرن، بۆیە دووركەوتنەوە لە قەرەباڵغی و بەستنی دەمامك زۆر گرنگە، حكومەتیش بڕیاریدا ڕێكارەكانی خۆپارێزی بەردەوام دەبن.\nسامان بەرزنجی ئاماژەی بۆ ئەوەشكرد، لیژنەی باڵا بڕیاری دابینكردنی پێداویستییەكانی داوە و لە ۹٥٪ دابینكردنی پێداویستییەكانیش لەسەر ئەركی حكومەت بووە، جگە لەپاڵپشتییەكانی بۆ ئیدارە وپارێزگاكان بۆ گرتنەبەری هەر ڕێكارێك، جگە لەبەردەوامی قەدەغەی هاتووچۆ لەنێوان پارێزگاكان، هەروەها بڕیارمان وەرگرت بەوەی هاووڵاتی لەماڵەوە كەرەنتین بكرێت، چونكە ژمارەی تووشبووان زیاترە گەشتیارانیش كەدێنەوە بەپێی ڕێكارێك دەبێت كەدەردەچێت، بۆ ئەوانەشی نیشانەیان نییە بەڕێكارێكی جیاواز لەماڵەوە بمێننەوە، لەلایەن تیمەكانیشەوە چاودێری دەكرێن ئەمەش هیوادارین ئەوانەی گومانیان هەیە بەركەوتەن بێن پشكنین بكەن و ئەگەر تووشبوو ئەوا لەماڵەوە كەرەنتین دەكرێن، لەكاتی كردنەوەی فڕۆكەخانەكانیش ڕێكاری پێویست دەگیرێتەبەر، شوێنە ترسناكەكانیش بەداخراوی دەمێننەوە، جگە لەوەی سزای سەرپێچی كارانی ڕێنماییەكان دەدرێت، ڕێنمایی نوێش بۆ گەشتیاران دەردەكرێت، بازگە سنوورییەكانیش توندوتۆڵ دەكرێن.\nوەزیری تەندروستی هەرێم ئەوەشی خستەڕوو، لەهەرێمی كوردستان لە ۹٦٪ هەڵكشان هەبووە و نزیكەی لە ٥۷٪ نیشانەیان هەیە و پێویستیان بەچارەسەرە و ڕێژەی مردنیش ۳.٤ە، تێكڕای پشكنینەكانیش لە٥.۹٪یە كە بەپێی ستاندەر كەمترە لە ٥٪ و ڕێكاری پێویست دەبێ هەبێ بۆ كۆنتڕۆلكردنی، هاوكات توانای گواستنەوەی ڤایرۆسەكە لەهەركەسێك ۱٫۷ بەرامبەر تووش دەكات لەكاتێكدا ستانداردی جیهانی دەبێ كەسێك كەمتر لەكەسێك تووشبكات.\nلەبارەی پێشبینیەكانی داهاتوو وتی، ژمارەی حاڵەتی پێشبینیكراو تاوەكو مانگی شوباتی ۲۰۲۱ لەوانەیە ژمارەكە نزیك بێتەوە لە ۱۲۰ هەزار حاڵەت كە حاڵەتی سوك و ناوەند و ناجێگیری تێدایە، ئەگەر پابەندی نەبێت ڕەنگە زیاتریش بێت و ئەو كاتیش پێویستمان بە زیاتر لە ٦ هەزار قەرەوێلە دەبێت لەیەك كاتدا ۲۸۰ حاڵەت تەنها بۆ چاودێری چڕ دەبێت، زیاتر لە ٥۲٥ هەزار پشكنینیش دەبێ ئەنجام بدرێت.\nد.سامان بەرزنجی وتیشی بەڕێژەی لە ٦۹٪ لە سلێمانی نەخۆشیەكە هەیە، لە هەولێر لە ۲٥٪ لە دهۆك لە ۳٪ و هەڵەبجە لە ۳٪، تائێستا لە ٥٥٪ تووشبووان چاك بوونەتەو لە ٤۱٪ زیاتر لەنەخۆشخانەكانن، تەنها ئەمڕۆ 2232 پشكنینی نوێ كراوە، 240 تووشبووی نوێ تۆمار كراون ، 1946 كەس چاكبوونەتەوە، 14 كەسیش لە هەڵگرانی ڤایرۆسی كۆرۆنا گیانیان لەدەستداوە، كۆی گشتی تووشبووان لە هەرێمی كوردستان گەیشتە 9695 تووشبوو لەو ژمارەیە 5324 تووشبوو چاكبوونەتەوە ، 4031 تووشبوو لە نەخۆشخانە ماونەتەوە و چارەسەری وەردەگرن ، 340 تووشبوو گیانیان لەدەستداوە.\nد.سامان بەرزنجیدهۆكسلێمانیڤایرۆسی كۆرۆناهەڵەبجەهەولێروەزیری تەندروستی هەرێم


شێخێكی سعودی: درۆكردن لە نێوان ژن و پیاو رێگە پێدراوە\n29/06/2019 786 جار خوێندراوه‌ته‌وه\nسەرۆكی فەرمانگەی كۆمەڵەی فەقیهەكانی سعودییە لە زانكۆی ئیمام محمد بن سعود، شێخ سەعد خەسلان دووپاتیدەكاتەوە پێویستە درۆكردن تەنیا لە نێوان ژن و پیاودا بێت لە نێو خێزاندا و نەگوێزرێتەوە بۆ ناو خەڵكی.\nلە چاوپێكەوتنێكی تەلەفزیۆنیدا ناوبراو باسی لەو رووبەرە كردووە، كە رێگەپێدراوە درۆی تێدا بكرێت لە نێوان ژن و پیاودا، ئەمەش تەنیا لە ژیانی خۆیان بگرێتەوە و زیاتر تێپەڕنەكات و ببێتە درۆ كردن لەگەڵ خەڵكیدا.\nشێخی ناوبراو سێ حاڵەتی باس كردووە، دەكرێت بە شێوەیەكی گشتی درۆی تێدا بكرێت، ئەویش چاككردنی نێوان دوو كەسی ركابەری یەكتری، جەنگ، درۆ لە نێوان ژن و پیاوادا.\nخەسلان لەم بارەیەوە وای دەبینێ مێرد دەتوانێ درۆ لەگەڵ ژنەكەی بكات بە پێچەوانەشەوە، بەڵام تەنا تایبەت بێت بەخۆیان، نەوەك درۆ لەگەڵ خەڵك بكات، ئاماژەی بۆ ئەوەش كرد هەندێك لە ژن و پیاوان درۆكانیان فراوان دەكەن و لەگەڵ خەڵكیشدا ئەنجامی دەدەن.\nشێخ نموونەی دەربارەی ئەم درۆ كردنە هێناوتەوە لە ژیانی ژن و پیاودا بۆ نمونە، كاتێك پیاوەكە كەل و پەلێك بۆ ژنەكەی دەهێنێتەوە و ئەگەر بڵێ نرخەكەی 100 ریالە ژنەكەی نایەوێت، بەڵام ئەگەر بڵێت 500 ریاڵ بۆ ئەوەی كەل و پەلەكە یان دیاریەكە بەنرخ بێت لێ هاوسەرەكەی، ئەوا هیچ كێشەیەك دروست نابێت لەو درۆكردنەدا.


خەیاڵ و گومان لە وشەكانی( باران)دا….1 – Denegkan\nbyڕێبوار\tApril 22, 2009\tئەدەب\n"لە بەراوردكردنێكی پەلەدا هەست بە لێكچوونێكی زۆری چارەنووسی دوو زات ئەكا و لەبەردەم خۆیەوە ئەڵێ: پێ ئەچێ قسەی ئەو پیاوە ڕاست بووبێ كاتێك وتوێتی: شتێك نییە بە ناوی ئێستا و داهاتوو، ئەوە هەر ڕابردووە دووپات ئەبێتەوە و كەمێك كاڵتر، كەمێك تێرتر خۆی ئەنوێنێ!! ".\nگەڕان بەدوای گومانەكانی ( باران )، هێماگەلێكە بۆ بە دیارخستنی ئارەزووی سەوداسەری نوسین، چونكە نوسین جیاواز لە هەموو كارەكانی تر، مەحكومكردنێكی هەمیشەییە بە دنیاگەلێكی جیاواز، دنیاگەلێك كە بە ئاسانی مرۆڤ ناتوانێت بیدۆزێتەوە و پڕە لە ململانێ و شەڕی بەردەوام لە پێناو مانەوەی وجود، دۆزینەوەی ژیان بە مانا تەقلیدییەكەی، مەحكومكردنی مرۆڤە بە كۆمەڵێك بیركردنەوەوە، كە هەموویان پێكەوە دەبنە فشارێك بۆ دۆزینەوەی ئەو نهێنیانەی بەردەوامی دەبەخشن بە گەڕانەكان، تا لە مانا نا رونەكانی ژیان و وجود تێبگەین، ئەمەش پرۆسیسێكی بەردەوامە و مانا بە وجود دەبەخشێت.\n(باران ) لە چیرۆكی (تۆ لە كوێیت ؟ )دا، دەیەوێت لە رێگەی بیركردنەوەكانی خۆییەوە، راڤەی كارلێكە جیاوازەكانی ژیان بكات لەسەر مرۆڤ، منیش لە رێگەی ئەم نوسینەوە، كە بەشێكی سەرنجدانە لە دنیابینی ( باران )، بەشێكی زۆریشی سەرنجدانە لەسەر هەندێك رەهەندی بیركردنەوەی مرۆڤ، لە ناو دۆخە دژوارەكانی جیڤاتێكی پەڕپووت، دەمەوێت هەڵوەستە بكەم لەسەر بەشێك لەو خەمانەی كە جڤاتی كوردی بە هۆی ئیزدیواجییەتی بەشێك لە كەسە هوشیارەكانییەوە دەناڵێنێت، ئەم كارەش بە هەڵوەستە كردن دەزانم لەسەر یەكێك لە برینە قوڵەكانی ئەم جڤاتە، دواتر هەڵوەستەكردنێكە لەسەر فزوڵی هەندێك لە رۆشنبیران، كە ئەمەش بەشێكە لەو ململانێیەی لە هەموو سەردەمەكاندا، درێژەی هەیە و مرۆڤەكان پێكەوە لەسەر رەهەندەكانی بیری یەك و دنیابینییەكانی یەكتر دەوەستن، تا دنیابینی یەكتر بخوێننەوە و لە فەزایەكدا پەنجە لەسەر كەموكوڕییەكانی یەكتر دابنێن، لێرەوە دەبێت لە نەوەكانی پێش خۆمان بپرسین، ئێوە چ ئاوێكتان رشت، كە ئێستاش هەموو رۆژێك لێی هەڵدەخلیسكێین و ئەگەر هوشیاری خۆمان نەبێت، دور نییە ملمان بشكێت.\nراوەستان لەبەردەم چرپەكانی ( باران )دا، گوێ هەڵخستنە بۆ ئەو چرپانەی ( باران ) دەیاننوسێتەوە، كە لە پشت ئەو كۆمەڵە وشەیەی ( باران )ەوە، خەیاڵێك ئاراستەمان دەكان بەرەو گوێ هەڵخستن لەو دەنگە بچوكانەی هەوڵی گەڕانەوەی مانا و پەیامە ئەبەدییەكانی ژیان دەدەن، چونكە ژیان بەبێ پەیامە ئەبەدییەكان، خۆی لە ناو بێماناییدا خەفە دەكات، خەفە كردنی ژیان و بێجووڵە كردنی و وەستاندنی لە یەك ئاستیشدا، دەروازە بەڕووی حەماقەتدا دەكاتەوە.\nوەك چۆن ئێستا دەبینین حەماقەكانی مرۆڤ، گەشتۆتە ئاستێك، خەریكە بەها باڵاكانی ئینسانییەت لە ناو دەبات.\nكاتێك ژیان ئاراستە دەگرێت بەرەو دۆزینەوەی نهَنییەكان و بەخشینی بەردەوامی بە جوڵە و تێڕوانینە بەردەوامەكانی مرۆڤ، ئەوكات هەموو ماناگەلی خواوەندە رەمزییە موقەدەسەكان، لەبەردەم حیكایەتگەلێكی وەهمیدا خۆیان دەنەخشێنن، بۆیە ئیتر دروستبوونی بیركردنەوەی نوێ و ئاراستەی نوێ بۆ ژیانكردن سەرهەڵدەدات، كاتێكیش ژیان دەكەوێتە بەر شەپۆلی ئەو خەیاڵاتانەی كە لێوڕێژن لە گومان، ئیتر سەرەتایەك بۆ مەرگی موقەدەساتیش دەست پێدەكات، چونكە لەبەرانبەر گوماندا، هیچ شتێك توانای خۆڕاگیری نیە، گومان كاتێك سەرهەڵدەدات، كە مرۆڤ ئاشنای بیركردنەوە بێت و پرسیار لە بارەی تەواوی مانا بەردەستەكانی سات بكات، موقەدەساتیش هیچ كاتێك تەحەمولی پرسیاری گوماناوی ناكات، چونكە موقەدەسات بەشێكە لە باڵابوونی چەقبەستووی لە ناو بیركردنەوەكانی مرۆڤدا، ئەمەش بەشێكە لەو جەهلەی كە بە درێژایی مێژووی بەشەرییەت، سەرزەمینیان كردۆتە مەیدانی ساغكردنەوەی حیساباتی دەسەڵاتە باڵاكان و هاو دژەكانی ئەو دەسەڵاتانە و هەمیشە مرۆڤ باجەكەی داوە و هەر خودی مرۆڤیش، دروستكەری ئەو موقەدەساتانەیە، كە بەشێكی زۆر لەو بارگرانییانە دروست دەكەن، بۆیە دەبێت پێداگیری لە مانەوەی گومانەكانمان بكەین، لە ئاست ئەو حیكایەت و داستانە وەهمییانەی، كە هەمیشە گوێیەكانمان كاس دەكەن، بەڵام لێوڕێژن لە ئیزدیواجییەتی نەوەكانی پێشوو.\nژیان ئەگەر پرۆسیسێك بێت بۆ گەشەی فیزیكی، بەڵام دەشێت ئێمە بە دوای مانایەكی ترەوە وێڵ بین، تا بزانین فاكتەری بنەڕەتی گەشە بەردەوامەكانی مرۆڤ لە ناو كایە رۆحییەكاندا چییە، رەنگە هەر ئەم حاڵەتەش بێت بمانگەیەنێتە بیركردنەوەیەكی ئاڵۆز، لە بەرانبەر توانا شاردراوەكانی مرۆڤ و تێڕوانینە جیاوازەكانی كۆی مرۆڤایەتی، لە ئاست ژیان و دەوروبەر و دیاردەكان، ئەگەر گەڕان بەدوای ماناكانی ژیان، گەڕان بێت بە دوای سادەكردنەوەی پێوەندی نێوان مرۆڤ و سروشت لە لایەك و مرۆڤ و كۆی جڤات لە لایەكی تر، بە جۆرێك كە هەرچی بەربەستە دەستكردەكان و سنورە خۆكردەكانی مرۆڤ تێك بشكێندرێت، كە بەو هۆیەوە هەرچی ماناكانی ژیان هەیە خۆیان دەردەخەن و مرۆڤ پڕ دەكەن، لە خەیاڵی رەنگ كردنی ژیان و جوانكردنی ئەو هێماگەلەی كە ژیان و وجود و ئینسانییەتی پێدەناسرێتەوە، بەڵام بە بڕوای من ئەو حاڵەتە كردنەوەی دەروازەیەكە بەڕووی گەمژەییدا، چونكە ئەمە بڕوایەكی كۆنینەیە و من هەمیشە كێشەم لەگەڵ ئەم جۆرە بڕوایەدا هەیە، بە لای منەوە ژیان تەقەبولی سادەكردنەوە ناكات، ژیان كاتێك دەتوانرێت كەشفی تەواوی نهێنییەكانی بكرێت، كە لە بەرانبەر دیاردە و حاڵەتەكاندا، مرۆڤ خاوەنی بیركردنەوەی قوڵ بێت، ئەوكات دەتوانرێت تەواوی پەیوەندییەكانی مرۆڤ و سروشت و خودا و ئاین و هەموو جۆرە پەیوەندییەكی دیكە كەشف بكرێت و لەوە تێبگەین كە سروشت و دەوروبەر و خەمەكانی جڤات، چ رۆڵێك دەبینن لە ئاراستەی ژیاندا، چونكە وەزیفەی مرۆڤ، ئەوە نیە كە هەموو شتەكان بە پاككراوی بێتە بەردەمی و بێتە سەر خوانێكی حازر، بەڵكە مرۆڤ دەبێت وێلگەردێك بێت بەدوای دۆزینەوەی مانا و كەشف كردنی تەلیسمە شاردراوەكانی ژیان، ئەگەر هەموو شتەكان بە ئامادە كراوی بێتە بەردەمی، ئەوكات لە رووی ئینسانییەتیشەوە وەزیفەیەكی نامێنێت و شوناسی ئینسانبووی لێدەسەنرێتەوە و دەبێتە رۆبۆتێكی بە جوڵە، بەڵام بێ بیركردنەوە، دروستبوونی ئەم حاڵەتەش مانیفێستی سەردەمێكی پڕ لە جەهلە، كە ئێستا هێدی هێدی، جەهل خەریكە پانتاییەكی فراوانتری رۆحی مرۆڤ داگیر دەكات و خەریكە تەواوی تێفكرینەكان لە مرۆڤ دەسێنێتەوە و لە جێگەیدا هەوڵی بە رۆبۆتكردنی مرۆڤ دەدات، جەهل كاتێك خزایە ناو جڤاتێك، ئیتر ئەو جڤاتە لە ناو بێموبالاتیدا دەتلێتەوە و ناتوانێت بەرەو گۆڕان هەنگاو هەڵبێنێت، ئیتر رۆشنبیرەكانی هەموویان دەبنە ( پرۆفیسۆری فاریزە و یەك واو و دوو واو) و لەوە زیاتر ناتوانن ئاشنای بیركردنەوەیەكی قوڵ بن، لە ئاست خەمە ئینسانییەكانی ناو جڤات، دواتر هەمووشیان پێكەوە لەسەر خوانێكی گەندەڵ كۆ دەبنەوە، بۆ پلاندان لە دژی رۆشنبیرە جدییەكان، تا هەوڵی كوشتنی بیركردنەوە و پرسیارە گوماناووییەكان بدەن، چونكە لە ئەزەلەوە خۆیان ئاشنای گومان و بیركردنەوە نین.\nPrevious نا بۆ لیستی داخراو، به‌ڵێ بۆ لیستی کراوه\nNext دیمانه‌ی (هاوڵاتی) له‌گه‌ڵ د. سه‌ڵاحی گه‌رمیان دا…..به‌شی دووه‌م


جامڕەشكردن جیاوازیی چینایەتی درووست دەکات |\nHome سەرەکی جامڕەشكردن جیاوازیی چینایەتی درووست دەکات\nبە ئۆتۆمبێلی جامڕەش تاوانی زۆر کراوە\nحكومەتی هەرێم بە درێژایی تەمەنی 28 ساڵە و 9 كابینە، نەیتوانی ئۆتۆمبێلی جامڕەش لە هەرێم قەدەغە بكات، سەرباری ئەوەی لە ساڵی 2012دا بە بڕیاری سەرۆكی هەرێم قەدەغە كراوە، بەڵام ئێستا لە بەرامبەر پێدانی بڕێك پارە، ڕێگە بە ڕەشكردنی جامی ئۆتۆمبێل دەدرێت، هاوكاتیش لیژنەی ئاسایش و ناوخۆی پەرلەمان و سەرۆكی دەستەی مافی مرۆڤ و سەرپەرشتیاری ڕێكخراوی ترافیك بە مەترسی بۆ سەر ئاسایش و سەلامەتیی هاتووچۆ و جیاوازیی چینایەتیی دەزانن.\nبە گوێرەی ئامارێك كە ״ئاژانس״ لە دەستەی مافی مرۆڤی كوردستان دەستی كەوتووە، 13 كەیسی كوشتن بە ئۆتۆمبێلی جامڕەش لە هەرێم تەنیا لە ساڵی 2016دا هەبووە.\nزیا پەترۆس، سەرۆكی دەستەی مافی مرۆڤ لە هەرێمی كورستان بە ״ئاژانس״ی وت: ״نازانم چۆن ئەو بڕیارە دەرچووە، نەبوونی ئۆتۆمبێلی جامڕەش باشترە و بڕیارەكەش بە پارە دەكرێت جیاوازیی چینایەتی درووست دەكات، لە ڕێی ئۆتۆمبێلی جامڕەشەوە تاوانی كوشتنی زۆر ئەنجام دراوە.\n״پێم وایە ڕێنماییەكانی ئۆتۆمبێلی جامڕەش بە شێوەیەكی تەندروست جێبەجێ ناكرێت״، زیا پەترۆس وای وت.\nوەزارەتی ناوخۆ سەرەتای مانگی 11ی ساڵی 2019، ڕێنمایی ژمارە 5ی بۆ ڕێژەی جامڕەشكردنی ئۆتۆمبێل دەركرد، بەڵام جێبەجێكرنی بڕیارەكە دوا خرا بۆ ڕۆژی 2ی شوباتی 2020.\nلە ماددەی دووەمی ڕێنماییەكەدا هاتووە، كە مۆڵەت دەدات بە جامڕەشكردن بۆ كەسانێك كە خاوەنەكانیان كەسێتیی مەعنەوین، یان بەرامبەر بە بڕێك ڕسوماتی دیاریكراو، كە بە لەزگەی تایبەت بە ڕێژەی 30% بۆ 50% جامەكانیان ڕەش كراوە، كە ״بە پێی مەرجەكان بڕی 25 هەزار دینار وەكو ڕسوماتی كارگێڕی وەردەگیرێت و مۆڵەتەكەش بۆ یەك ساڵە و ساڵانە دەبێت نوێ بكرێتەوە.״\nمەرجەكان پێك هاتوون لە پێشكەشكردنی داواكاری بەو بەڕێوەبەرایەتییەی ئۆتۆمبێلەكەی لێ تۆمار كراوە، كە تابلۆكەی هەرێم بێت و مۆڵەتەكەش بۆ ساڵێكە و ساڵانە نوێ دەكرێتەوە، 400 هەزار دینار بۆ ئەو ئۆتۆمبێلانە وەردەگیرێت كە بە ڕێژەی 30% ڕەش كراوە، 600 هەزار وەردەگیرێت بە گوێرەی بڕگەی 2-ب كە ئۆتۆمبێلەكانیان جامڕەش دەكەن، هەروەها 800 هەزار دینار بۆ 50%یە، ملیۆنێك و 200 هەزار دیناری عێراقی، ساڵانە وەردەگیرێت بۆ ئەو ئۆتۆمبێلانەی، كە بڕگەی 2-ب لە ماددەی چوارەم بە ڕێژەی 50% بێت، ئەو ئۆتۆمبێلانەشی لە كۆمپانیاوە جامی پشتەوە و تەنیشتی سەر سندووق ڕەشن بە دەرن لەم ڕێنماییە.\nئەسعەد مەلا كەریم، وتەبێژی وەزارەتی ناوخۆ، بۆ ״ئاژانس״ وتی: ״حەز ناكەم لەسەر جامڕەش لێدوان بدەم، بەڵام بڕیارەكە، بڕیاری وەزارەتی ناوخۆیە و ڕاگرتنی بڕیارەكە بۆ ئەوەیە پێداچوونەوەی باشتری بۆ بكەین.״\nبە پێی زانیارییەكانی هاتووچۆی هەرێم، ئۆتۆمبێلی جامڕەش بە زۆرترین پێشێلكاری دژ بە یاساكانی هاتووچۆ دادەنرێت، هاوكات بڕیارە سەرەتای مانگی شوبات وەزارەتی ناوخۆ لە بەرامبەر وەرگرتنی باج، ڕێنماییەكی نوێ لەسەر ئۆتۆمبێلی جامڕەش دەربكات.\nبە پێی نووسراوێكی وەزارەتی ناوخۆی حكومەتی هەرێمی كوردستان ژمارە (194)ی 2016، ئۆتۆمبێلی جامڕەش قەدەغەیە، لەو ساڵەدا لە هەڵمەتێكدا 4 هەزار ئۆتۆمبێلی جامڕەش و پەردەپۆش دەستیان بەسەردا گیرا، كە زۆرترینیان لە هەولێری پایتەخت بوون كە 2 هەزار بووە و لە سلێمانیش 500 ئۆتۆمبێلی جامڕەش دەستیان بەسەردا گیراوە و تێكڕاش 1235 ئۆتۆمبێلیش بە پەردەی ڕەشەوە سزا دراون.\nكاوە عەبدولقار، ئەندامی لیژنەی ناوخۆ و ئاسایش لە پەرلەمانی كوردستان بە ״ئاژانس״ی وت: ״بڕیاری پێشووی مەسعود بارزانی، سەرۆكی پێشووی هەرێم بۆ قەدەەغەكردنی جامڕەش وەك پێویست كاری لەسەر نەكرا، ئەم بڕیارە نوێیەی وەزارەتی ناوخۆش وەك پێویست جێبەجێ ناكرێت، چونكە بەرپرسان ناگرێتەوە و نە خۆیان تۆمار دەكەن، نە پارەش دەدەن، بە كەیفی خۆیان بە بازگەكاندا هاتووچۆ دەكەن.״\n״بڕیارەكە كارێكی باش نییە و دەبوایە بۆ هەمیشە جامڕەش قەدەغە بكرێت، لەبەر ئاسایش و جیاوازیی چینایەتی، چونكە بێ مانایە كەسێك پارەی هەبێت بتوانێت ئۆتۆمبێلەكەی جامڕەش بكات و هەژارانیش نەتوانن״، كاوە وای وت.\nدەستەی سەربەخۆی مافی مرۆڤ لە هەرێمی كوردستان لە مانگی ئابی 2016 ئاشكرای كرد بە ئۆتۆمبێلی جامڕەش 13 كەس لە هەرێم كوژراون لە كۆتا مانگی 6ی 2018یشدا لە ڕاگەیەندراوێكی تردا ئاشكرای كرد ״مەترسیی ئۆتۆمبێلی جامڕەش و بێ تابلۆ، هیچی كەمتر نییە لە دیاردەی چەكداری.״\nدلیمان حەمە نادر، سەرپەرشتیاری ڕێكخراوی ترافیك بە ״ئاژانس״ی وت: ״وەزارەتی ناوخۆ بە ناچاری بڕیاری جامڕەش دەردەكات، چونكە نەیتوانی جامڕەش قەدەغە بكات، ئەمەش جارێكی تر دەبێتەوە بە مەترسیی ئەمنی لە هەرێمدا، چونكە تەنانەت لە كامێرای چاودێریی ئاسایشەوە سەرنشینەكان بە باشی دەرناكەون.״\nوتیشی: ״بڕیارەكە زیانی بۆ سەلامەتیی هاتووچۆ هەیە، لەبەر ئەوەی كە جامڕەش لە شەودا ئاستی بینین كەم دەكاتەوە و ئۆتۆمبێلیش كە بە شووشەی ڕوون دەورە دراوە بۆ ئەوەیە شۆفێر بتوانێت بە چواردەوری خۆیدا بڕوانێت، بۆیە ناكرێت تەنها دوو جامی پێشەوە بە گرنگ بزانین.\nبە پێی ئامارەكان لە هەرێمی كوردستان زیاتر لە ملیۆنێك و 600 هەزار ئۆتۆمبێل هەیە.\nبە پێی یاسای ژمارە 86 لە ساڵی 2004، داپۆشینی جامی ئۆتۆمبێل بە پەردە یان لەزگە قەدەغە كراوە، بۆ هەر سەرپێچیكارێك هەفتەیەك ئۆتۆمبێلەکەی دەستبەسەر دەكرێت و پاشان یەك ملیۆن دینار غەرامە دەكرێت.\nدلاوەر لەتیف، وتەبێژی هاتووچۆی سۆران بە ״ئاژانس״ی وت: ״بە پێی مەرجەكان هەموو هاووڵاتییەك دەتوانێت مۆڵەتی جامڕەش وەربگرێت، بە مەرجێك پێشینەی تاوانی نەبێت، بەڵێننامەیەك پڕ دەكاتەوە بۆ ئەوەی كاری نادرووست ئەنجام نەدات، كە كاریگەریی لەسەر ئاسایش و ئارامی درووست بكات.״\nعەبدولمەهدی؛ دوا چانسی عێراق


عه‌بادی: ئه‌و پاره‌ی ڕه‌وانه‌یان كردووه له‌گه‌ڵ داهاتی نه‌وتی هه‌رێم به‌شی مووچه‌ی فه‌رمانبه‌ران ده‌كات\nحه‌یده‌ر عه‌بادی به زمانی كوردی پیرۆزبایی نه‌ورۆزی له گه‌لی كورد كرد و، ڕایشیگه‌یاند: ئه‌و پاره‌یه‌ی ڕه‌وانه‌یان كردووه له‌گه‌ڵ داهاتی نه‌وتی هه‌رێم به‌شی مووچه‌ی ته‌واوی فه‌رمانبه‌ران ده‌كات.\nحه‌یده‌ر عه‌بادی، سه‌رۆكوه‌زیرانی عێراق، له كۆنفرانسی ڕۆژنامه‌وانیی هه‌فتانه‌یدا، به زمانی كوردی پیرۆزبایی نه‌ورۆزی له گه‌لی كورد كرد و وتی: " نه‌ورۆزتان پیرۆز و، به هیوای ساڵێكی خۆشتر له ساڵی ڕابردوو".\nسه‌باره‌ت به مووچه‌ی سه‌رۆكوه‌زیرانی عێراق ڕایگه‌یاند "به‌شێك له مووچه‌یان ناردووه و دوای جه‌ژنیش به‌شێكی دیكه ده‌نێرن، كه ئه‌وه له‌گه‌ڵ داهاتی نه‌وتی هه‌رێم به‌شی مووچه‌ی سه‌رجه‌م فه‌رمانبه‌رانی هه‌رێمی كوردستان ده‌كات".\nحه‌یده‌ر عه‌بادی داوای له هه‌موو لایه‌نه‌كان كرد چاودێریی دابه‌شكردنی مووچه‌ی فه‌رمانبه‌رانی هه‌رێم بكه‌ن و، وتیشی "داوا ده‌كه‌ن به زووترین كات ئه‌و پاره‌یه به‌سه‌ر فه‌رمانبه‌ران دابه‌ش بكرێت".\nعه‌بادی ئه‌وه‌ی دركاند "هه‌ندێ لایه‌ن داوایان لێكردووه سه‌باره‌ت به مووچه مامه‌ڵه له‌گه‌ڵ حكومه‌تی هه‌رێم نه‌كات، به‌ڵام به‌غدا یه‌ك حیساب بانكیی له‌گه‌ڵ وه‌زاره‌تی دارایی هه‌رێم هه‌یه و، پاره‌كه‌ی ڕه‌وانه‌ی ئه‌وێ كردووه".\nسه‌رۆكوه‌زیرانی عێراق ئاماژه‌ی به ده‌ستپێكردنه‌وه‌ی گه‌شته نێوده‌وڵه‌تییه‌كانی فڕۆكه‌خانه‌كانی هه‌رێمیش كرد و، وتی "گه‌ڕانه‌وه‌ی ده‌سه‌ڵاتی حكومه‌تی فیدراڵ بۆ هه‌رێمی كوردستان، له به‌رژه‌وه‌ندیی هاووڵاتییانه".


هێمن هەورامی: یەكێتی و پارتی ڕێككەوتن بكەن یاخود نا كۆبوونەوەی پەڕلەمان دەكرێت – تۆڕی میدیایی خەڵک\n2019/02/14 - 12:47 PM\nسەرۆكی فراكسیۆنی پارتی دیموكراتی كوردستان ڕایدەگەیەنێت، یەكێتی و پارتی ڕێكبكەون یاخود نا كۆبونەوی 18ی مانگ ئەنجام دەرێت.\nهێمن هەوارمی سەرۆكی فڕاكسیۆنی پارتی دیموكراتی كوردستان لە پەڕلەمانی كوردستان لە كۆنفڕانسێكی ڕۆژنامەوانیدا كە لە پەڕلەمانی كوردستان ئەنجامیدا ڕایگەیاند، كۆبونەوەی 18ی ئەم مانگەی پەڕلەمانی كوردستان ئەنجام دەدرێت.\nوتیشی”ڕێككەوتن لەنێوان یەكێتی و پارتی ئەنجام بدرێت یاخود نا كاریگەری لەسەر كۆبونەوەی پەڕلەمانی كوردستان ناكات”.\nئەمەش لەكاتێكدایە سبەینێ هەینی یەكێتی و پارتی كۆدەبنەوە و تاوتوێی ڕێككەوتنی نێوانیان دەكەن.


➕ ئەم بابەتە لەلایەن: (م. ب.)ەوە لە: Aug 5 2017 10:50PM تۆمارکراوە\n📷 فایلی وێنە 1.0.1 47 KB Aug 5 2017 10:57PM م. ب.


فیلمی هیندی دۆبلاژکراوی کوردی بەزمی سین Chandni Chowk to China 2009 - Yeane.Org ماڵپەری یانی\nناوی فیلم : بەزمی سین\nجۆری فیلم : ئاکشن ، کۆمیدی ، سەرکێشی\n. . . داونلۆدكردنی فیلم . فه‌رموون راسته‌وخۆ سه‌یری بكه‌ن \nیان لێره‌وه سه‌یری بكه‌ن داونلۆدكردنی فیلم راجوو raju kurdmovies


هه‌واڵێكی خۆش بۆ ئه‌و كه‌سانه‌ی به ده‌ست نه‌خۆشی قۆڵۆنه‌وه ده‌ناڵێنن\nهه‌واڵێكی خۆش بۆ ئه‌و كه‌سانه‌ی به ده‌ست نه‌خۆشی قۆڵۆنه‌وه ده‌ناڵێنن\nئازاری ناوسك به‌هۆی گرفته‌كانی قۆڵۆن یه‌كێكه له ئازاره بێزاركه‌ره‌كان و تا ئێستاش پزیشكه‌كان نه‌یانتوانیوه چاره‌سه‌ری بنه‌بڕی ئه‌م گرفته ته‌ندروستیه بدۆزنه‌وه، ئه‌نجامه‌كانی توێژینه‌وه‌یه‌كی نوێ كه له زانكۆی لۆڤان كاسۆلیكی له به‌لجیكا توانیویه‌تی هۆكاری دروستبوونی ئازاری ناوسك به‌هۆی نه‌خۆشی قۆڵۆن دیاری بكه‌ن.\nئه‌م توێژینه‌وه‌یه له كۆمه‌ڵه‌ی نه‌یچه‌ر بڵاوكراوه‌ته‌وه و ده‌رئه‌نجامه‌كانی توێژینه‌وه‌كه ده‌كرێت سوودی لێ ببینرێت بۆ ئه‌و كه‌سانه‌ی نه‌خۆشی قۆڵۆنیان هه‌یه و ئازاری گه‌ده و ناوسكیان بێزاری كردوون.\nبه‌گشتی %20 ی دانیشتوانی سه‌ر زه‌وی توشبووی نه‌خۆشی قۆڵۆنن و ئازاری گه‌ده‌یان بۆ دروست ده‌بێت به‌تایبه‌ت له‌دوای خواردنی ژه‌مه‌كان.\nویری گای پسپۆڕی نه‌خۆشییه‌كانی هه‌ناوه له زانكۆی لۆڤان و نوسه‌ری توێژینه‌وه‌كه‌یه ده‌ڵێت" هێشتا پزیشكان و توێژه‌ره‌وه‌كان پێیان وایه كه فیسیۆلۆجیای نه‌خۆشیی قۆڵۆن له بنه‌ڕه‌ته‌وه هۆكاره‌كه‌ی خه‌مۆكی و دڵه‌ڕاوكێیه و چه‌ندین هۆكاری دیكه‌شی هه‌یه له‌وانه به‌كتریای گه‌ده و هه‌وكردنی گه‌ده و له‌گه‌ڵ ئه‌وه‌شدا گه‌ده‌ی كه‌سانی توشبوو به قۆڵۆن به‌رگه‌ی چه‌ند جۆرێك مادده ناگرێت له‌وانه‌ش ئه‌لبۆمین كه له‌ناو سپێنه‌ی هێلكه‌دا هه‌یه .\nسه‌باره‌ت به چاره‌سه‌ر ئه‌م پسپۆڕه ئاماژه‌ی بۆ ئه‌وه كردوه كه توێژینه‌وه‌كه هاوكارێكی باش ده‌بێت بۆ ئه‌وه‌ی چاره‌سه‌ری ئه‌م نه‌خۆشییه بدۆزرێته‌وه و توێژینه‌وه‌كه‌ش ئه‌وه‌ی سه‌لماندوه ئه‌و چاره‌سه‌ره بایلۆجیه‌ی بۆ توشبووانی ڕه‌بۆ به‌كارده‌هێندرێت توانای كه‌مكردنه‌وه‌ی نیشانه‌كانی نه‌خۆشی قۆڵۆنی هه‌یه.\nئه‌م بابه‌ته 21024 جار خوێنراوه‌ته‌وه


ده‌ستبه‌سه‌ركردنی به ده‌یان كه‌س له توركییه – رادیو ده‌نگی ئازادی و یه‌كسانی\nده‌ستبه‌سه‌ركردنی به ده‌یان كه‌س له توركییه\nبه پێی ڕاپۆرته بڵاوكراوه‌كان، كاربه‌ده‌ستانی توركییه بۆ ١٠١ كه‌س له هاووڵاتییانی ئه‌م وڵاته له‌وانه، پزیشكان و پارێزه‌ران له‌ژێر ناوی “لێكۆڵینه‌وه سه‌باره‌ت به تیرۆریسم“، حوكمی بازداشتیان ده‌ركردووه.\nبه پێی ئه‌م ڕاپۆرته، ئۆپڕاسیۆنی گه‌ران به دوای گومان لێكراوان له چوار شاری توركییه له ئۆستانی ئامێد له باشووری ڕۆژهه‌ڵاتی توركییه‌وه ده‌ستی پێكردووه و هه‌تا ئێستا ٧٤ كه‌س ده‌ستبه‌سه‌ر كراون. هاوكات هه‌واڵنێریی ئاناتۆلی ڕایگه‌یاندووه: ئه‌م كه‌سانه به تاوانی پێوه‌ندی له‌گه‌ڵ پارتی “كۆمه‌ڵگای دێمۆكراتیك” لقی حقووقی پارتی كرێكارانی كوردستان “پ ك ك“، ده‌ستبه‌سه‌ر كراون.\nPrevious Article گیان له‌ده‌ستدانی كاسبكارێك له شاری سه‌قز\nNext Article تێكهه‌ڵچوون له نێوان خۆپیشانده‌ران و پۆلیس له ئۆگاندا


11:07 - 2022-05-24\nلەگەڵ فراوانبوونی یەکە کارگێڕییە پەروەردەییەکان و سنووری کار و زۆربوونی ژمارەی قوتابخانەکان، ساڵانە رادەی پێویستی بە کاری سەرپەرشتیارێتی پەروەردەیی زیاتردەبێت، چونکە سەرپەرشتیاری پەروەردەیی رۆڵ و کاریگەری بەرچاوی هەیە لە جێبەجێکردنی ئەرکە جۆربەجۆرەکانی پەروەردە و لە زۆربەی کارو چالاکی و ئەرکی هەڵسەنگاندن و لیژنەو بڕیاردانەکانی نێو پەروەردە کارامەیی خۆی نواندووە، بەڵام لەگەڵ ئەوەشدا بێ کەموکوڕی نەبووە، لەبەرئەوەی کرداری سەرپەرشتیکردن ئەرکێکی بابەتی و زانستی و کارکردنە بەپێی پێوەر و شارەزایییە بڕیار لەسەر دراوەکان، بۆیە هەر جۆرە بیرکردنەوەیەکی کەسی یان کاریگەربوون بە سۆز و هەڵچوونی لە رادەبەدەر و پێداگری لەسەر رای تایبەت و ئینکاریکردن لەسەر ئەو بابەتانەی کە خۆی پێی راهاتووە و نەگەڕانەوە بۆ رێنمایی و بڕیار و ستانداردە پەروەردەییەکان ئاکام و دەرئەنجامی پۆزەتیڤ نادەن بەدەستەوە و بەشێوەیەکی نەرێنی دەکەوێتەوە.\nکەسێتی سەرپەرشتیار بەشێکی سەرەکی کاری سەرپەرشتیاریی پێکدەهێنێت، جۆری ئەو پێڕاهاتووییەی سەرپەرشتیار لەماوەی رابردووی کارکردنیدا پیاتێپەڕیوە زۆر کاریگەری لەسەر جۆر و ئەدای کاری سەرپەرشتیاری هەیە لە ئایندەی کارکردنیدا، کەواتە ئەو باگراوندە مەعریفی و فەرهەنگی زانیاری و چۆنیەتی و چەندایەتی بڕی رۆشنبیریی و رەفتارییەی کە سەرپەرشتیار هەڵیگرتووە دەگوازرێتەوە بۆ کاری سەرپەرشتیاریی و ئاوێتەی کارەکەی دەبێت، لێرەدا گرنگە سەرنجێکی ورد لەو کارامەیی و بەهاڕەفتارییانە بدرێت کە کەسی پێشکەشکار بۆ پلەی سەرپەرشتیکردن هەڵیگرتووە، ئەمەش تەنها بەدەستنیشانکردنی بڕوانامە و جۆری بڕوانامەکەی یەکلایی نابێتەوە، چونکە مەرج نییە خاوەن بڕوانامەیەکی بەرزتر ئەو پێوەر و مەرجە رەفتارییانەی تێدا هەبێت کە داواکراوە لە پلەی سەرپەرشتیاریدا هەبێت، راستە گرنگە، بەڵام نابێت پێوەری یەکلاکەرەوە بێت، لە کاتێکدا هێشتا لەناو پرۆسەی پەروەردەدا خەڵکانێکی پڕ ئەزمون و شارەزاو دڵسۆز و خاوەن بەهای کرداریی و رەفتاریی و پەروەردەیی هەن، نەدەرفەتیان بۆ رەخسێنراوە بڕوانامەکانیان بەرزبکەنەوە، نە دەشتوانن لەم دەرفەتی بوون بە سەرپەرشتیارە سوودوەربگرن، لەکاتێکدا دەتوانرێت بڕوانامە بکرێت بە پێوەر کە هیچ خاوەن بڕوانامەیەکی نزمتر لە بواری کارکردنی پەروەردەییدا نەمابێت.\nئەو رێڕەوەش کە تاقیکردنەوەکانی پلەی سەرپەرشتیاریی پیاتێپەڕدەبێت، راستە تاڕادەیەکی باش گۆڕانکاری لەوەرگرتن و پاڵاوتندا بەدیهێناوە، توانیویەتی شێوازێکی بابەتی و دوور لە هەندێ دەستتێوەردان بهێنێتە کایەوە، لەگەڵ ئەوەشدا هێشتا تاکە پێوەر نییە بۆ زانینی ئاستی شارەزایی ئەو کەسەی دەبێت بە سەرپەرشتیار، چونکە بەپێی ستانداردەکانی هەڵسەنگاندنی سەرپەرشتیار لە سێ بواری سەرەکی پێک دێت، بواری زانیاری، بواری کارامەییەکان و تواناکانی تاک، لەگەڵ بواری بەهاڕەفتارییەکان، ئەم تاقیکردنەوە و هەڵسەنگاندنانە دەتوانرێت بەهۆیانەوە ئاستی زانیاری و بڕێک لە فەرهەنگی تاک ئاشکرابکات کە تاچ رادەیەک رۆشنبیری گشتی و لێتێگەیشتنی هەیە بۆ کاروبارە پەروەردەییەکان، بەڵام تواناو کارامەیی و بەهاڕەفتارییەکانی پێ ساغ نابێتەوە، بەڵکو وەرگرتنی سیڤی ئەو کار و چالاکیانەی لەبواری پەروەردە و خزمەتی پەروەردەیی بەشێوە پۆزەتیڤەکەی هەیە زۆر گرنگە لە بەرچاو بگیرێت، مەبەست لێرە ژمارەی سوپاس و وەرنەگرتنی سزا نییە، چونکە دەکرێت کەسێک هیچ جۆرە سەرپێچییەکی نەکردبێ و سزایشی نەبێ، بەڵام هیچ جۆرە چاپوکی و چالاکیەکیشی نەبێت، ئەنجام کاری پەروەردە بەردەوامی و ئەرێنی و کەسی کارامەی دەوێت.